சீ போட்டியில்  மலேசியாவுக்கு  முதல் தங்கம் வென்ற  ஷாமளராணிக்கு  ஷா அலாம் மாநகர் மன்றம் கௌரவித்தது.

ஷா ஆலம், மே 12- கம்போடியத் தலைநகர் நொம் பென்னில் நடைபெற்றுவரும் 2023ஆம் சீ போட்டியில் மலேசியாவிற்கு முதல் தங்கப் பதக்கத்தை வென்று பெருமை தேடித்தந்த கராத்தே வீராங்கனை ஷாமளாராணி சந்திரனுக்கு ஷா ஆலம் மாநகர் மன்றத்தின் சார்பாக கௌரவிக்கப்பட்டார். ஷா அலம் தாமான் ஸ்ரீமூடாவைச் சேர்ந்த ஷாமளராணியை ஷா ஆலம் மாநகர் மன்றத்தின் இந்திய பிரதிநிதிகளான வீ.பாப்பா ராய்டு, ராமு நடராஜன், எம்.முருகையா மற்றும் எஸ்.காந்திமதி ஆகியோர் ஷாமளராணியை அவரது இல்லத்தில் நேரில் சந்தித்து வாழ்த்துகளைத் தெரிவித்துக் கொண்டதோடு ஷா அலாம் டத்தோ பண்டார் சார்பாக நினைவுச் சின்னத்தையும் வழங்கினர்.

மாநகர் மன்ற உறுப்பினர் ராமு தாம் பெறுப்பேற்றுள்ள மாநகர் மன்றத்தின் ஒன்பதாவது பிராந்தியத்தின் சார்பாக ஷமாளராணிக்கு ரொக்கப் பரிசையும் வழங்கினார். சுங்கை ரெங்கம் தமிழ்ப்பள்ளியின் முன்னாள் மாணவியான ஷாமளராணிக்கு அதே பள்ளியின் முன்னாள் மாணவர் என்ற முறையிலும் மாநகர் மன்ற உறுப்பினர் என்ற முறையிலும் சிறு உதவியை வழங்குவதில் தாம் பெருமிதம் கொள்வதாக அவர் கூறினார். பெண்களுக்கான ஐம்பது கிலோவுக்கும் கீழ்ப்பட்ட கராத்தே குமித்தே பிரிவில் பிலிப்பைன்ஸின் உலக சாம்பியனான Junna Tsuki

( ஜூன்னா ஷூக்கியை) தோற்கடித்து ஷாமளராணி தங்கம் வென்றார். மிகச் சாதாரண குடும்பப் பின்னணியைக் கொண்டவரான ஷாமளராணி கராத்தே விளையாட்டில் மட்டுமின்றி கல்வியிலும் சிறந்து விளங்குகிறார். எஸ்.பி.எம். தேர்வில் 10 ஏ பெற்று சாதனை புரிந்த இவர் தற்போது சன்வே பல்கலைக்கழகத்தில் இயல்பு அறிவியல் துறையில் முதுகலைப் பட்டப்படிப்பை மேற்கொண்டு வருகிறார்.

 Tags
appreciates

chandran

first gold

Majlis Bandaraya

malaysia

medalist

sea games

shah alam

Shamarnai


மெட்டிரெட் தலைவராக ரிசால் மெரிக்கன் நியமனம்

கோலாலம்பூர், மே, 2 – Matrade எனப்படும் வெளிநாட்டு வாணிக மேம்பாட்டு கழகத்தின் தலைவராக வீடமைப்பு ஊராட்சித்துறையின் முன்னாள் அமைச்சர் Reeza Merican Naina Merican நியமிக்கப்பட்டுள்ளார்.

Kepala Batas – சின் முன்னாள் நாடாளுமன்ற உறுப்பினருமான Reezal Merican இதனை தெரிவித்தார். முதலீடு , வாணிகம் மற்றும் தொழில்துறை அமைச்சின் கீழ் செயல்படும் அரசாங்க நிறுவனமான Matrade வாணிக ஊக்குவிப்பு நடவடிக்கையில் ஈடுபட்டு வருகிறது.

.

 Tags
appointed

Matrade Chairman

Reezal Merican


மகிந்த ராஜபக்சே  மீண்டும்  பிரதமராக்க  நடவடிக்கையா?

கொழும்பு , மே 19 – இலங்கையில் கடந்த ஆண்டு ஏற்பட்ட மோசமான பொருளாதார நெருக்கடியினால் மக்கள் போராட்டம் வெடித்ததால் பிரதமராக இருந்த மகிந்த ராஜபக்சேவும் அதிபராக இருந்த கோத்பாய ராஜபச்சேவும் அடுத்தடுத்து பதவி விலகினர். ஆட்சியிலிருந்த ராஜபக்சே குடும்பத்தினரும் ஆட்சிப் பொறுப்பிலிருந்து விலகினர். அதனைத் தொடர்ந்து ரணில் விக்ரமசிங்கே அதிபராக பதவியேற்றார். பிரதமராக தினேஸ் குணவர்த்தனே உள்ளார். இந்த நிலையில் திடீரென இலங்கை தலைநகர் கொழும்பு மற்றும் புறநகர் பகுதியில் சிறப்பு பாதுகாப்பு நடவடிக்கைகள் பலப்படுத்தப்பட்டதை தொடர்ந்து மகிந்த ராஜபக்சே மீண்டும் பிரதமராக நியமிக்கப்படுவார் என தகவல்கள் வெளியாகின. இந்த தகவல் மக்கள் மத்தியில் பரபரப்பானது . எனினும் இந்த தகவலை ஆளும் கட்சி திட்டவட்டமாக மறுத்துள்ளது.

 Tags
Again To become

mahinda rajapakse

Prime Minister Action?


தொழிற்சாலை  பஸ்சும் காரும்  மோதிக்கொண்ட  விபத்தில்  இருவர் பலி

பந்தாய் ரெமிஸ் , ஜன 30 – பந்தாய் ரெமிஸ், ஜாலான் புருவாஸில் இன்று காலையில் புரோடுவா கெலிசா காரும், தொழிலாளர்களை ஏற்றிச் செல்லும் வேன் ஒன்றும் மோதிக் கொண்ட சம்பவத்தில் இருவர் மாண்டதோடு மேலும் இருவர் காயம் அடைந்தனர். அந்த விபத்தில் 77 வயதுடைய ஆடவரும் 64 வயதுடைய பெண்மணியும் மாண்டதாக பந்தாய் ரெமிஸ் தீயணைப்பு நிலையத்தின் தலைவைர் Akmal Azizi Elias தெரிவித்தார். காரில் சிக்கிக்கொண்ட அவர்கள் இருவரும் தீயணைப்பு வீரர்களின் உதவியோடு வெளியே மீட்கப்பட்டனர். விபத்து நிகழ்ந்த இடத்திலேயே அவ்விருவரும் மரணம் அடைந்ததை மருத்துவ உதவியாளர்கள் உறுதிப்படுத்தினர். . இந்த விபத்தில் 70 வயதுடைய ஆடவரும் 53 வயதுடைய மற்றொரு பெண்ணும் காயம் அடைந்தனர். .

 Tags
2 dead

2 injured

when a vehicle collided

with a

worker's van


நடிகை நயந்தாரா மற்றும் இயக்குனர் விக்னேஸ் சிவன் ஆகியோரின் இரட்டை புதல்வர்களான உயிர் மற்றும் உலகுக்கு மலேசியாவில் 1 வயது பிறந்தநாள் கொண்டாட்டம்

அண்மையில் நடிகை நயந்தாரா மற்றும் இயக்குனர் விக்னேஸ் சிவன் ஆகியோரின் இரட்டை புதல்வர்களான உயிர் மற்றும் உலகுக்கு மலேசியாவில் 1 வயது பிறந்தநாள் கொண்டாடப்பட்டது.

அந்த பிறந்த நாள் கொண்டாட்டத்திற்கு, மலேசியாவில் வித விதமான வடிவில் கேக் தயாரிப்பதில் பிரசித்திப்பெற்ற நெகிரி செம்பிலான் நீலாயைச் சேர்ந்த சுந்தரி பேக்ஸ் நிறுவனம் பிரமான்டமான கேக் தயாரித்து கொடுத்தனர்.

அது அந்த பிரபல ஜோடியின் பிள்ளைகளின் பெயருக்கு ஏற்ப வடிவமைக்கப்பட்டிருந்தது அங்கு வந்திருந்தோரின் பாராட்டைப் பெற்றிருந்தது.

ஒரு இந்தியப் பெண்மணி கேக் தயாரிப்பதில் பல புதுமைகளை புகுத்தி விருதுகளையும் வாங்கி பெரிய வளர்ச்சி கண்டிருப்பதைக் கண்டு இந்த விழாவுக்கு வந்திருந்தோர் பாராட்டு தெரிவித்தனர்.

நயந்தாரா விக்னேஸ் சிவன் பிள்ளைகளின் பிறந்தநாளுக்கு கேக் தயாரிக்கும் வாய்ப்பு கிடைத்ததில் மகிழ்ச்சி அளிக்கும் தருணமாக அமைந்ததாக கூறிய அந்நிறுவனத்தின் உரிமையாளர் சுந்தரி இரண்டே நாளில் தமது குழுவினர் இந்த கேக்கை வடிவமைத்ததாக கூறினார்.

 Tags
Birthday Celebration

nayanthara


விண்ணைப் பிளக்கும் வானரங்கச் சொற்போர் போட்டி பதிவு நாள் செப் 23 ஆம் தேதி வரை நீட்டிப்பு

கோலா திரெங்கானு, செப் 11 – மலேசிய திரெங்கானு பல்கலைக்கழகம் , திரெங்கானு மாநில மலேசிய இந்திய இளைஞர் மன்றம், வணக்கம் மலேசியா ஒருங்கிணைப்பில் “விண்ணைப் பிளக்கும் வானரங்க” சொற்போர் போட்டி 6வது ஆண்டாக ஏற்பாடு செய்யப்பட்டுள்ளது. இப்போட்டியில் கலந்துகொள்வோருக்கான பதிவு நாள் செப்டம்பர் 23 ஆம் தேதி வரை நீட்டிக்கப்பட்டுள்ளது.

எதிர்வரும் அக்டோபர் மாதம் 7 ஆம் தேதி இயங்கலையிலும் அக்டோபர் 28 ஆம் தேதி நேரடியாக மலேசிய திரெங்கானு பல்கலைக்கழகத்திலும் இப்போட்டி நடைபெறவுள்ளது.

இம்முறை பன்னாட்டுப் போட்டியாளர்களும் நேரடியாக களம் காணும் நோக்கத்தோடு 3ஆம் ஆண்டாக வடிவமைக்கப்பட்டிருக்கும் இப்போட்டியில் வெளிநாட்டு பொதுமக்களும் மாணவர்களும் கலந்துகொள்ளலாம் என இப்போட்டியின் இயக்குனர் செல்வி சரண்யா கிருஷ்ணன் தெரிவித்துள்ளார். எனவே ஆர்வமுள்ள மாணவர்கள் உடனடியாக தங்களது பெயர்களை பதிந்துகொள்ள அழைக்கப்படுகின்றனர். இது தொடர்பான மேல் விவரங்களுக்கு

விண்ணைப் பிளக்கும் வானரங்க சொற்போர் போட்டி ஒருங்கிணைப்பாளர்கள்

– சரண்யா கிருஷ்ணன் 012 – 5724370

– துளசி 014 -9222126,

– சுவேத்தா 011 -26055221

 Tags
ANTARABANGSA 6.0 (PDTA 6.0)

PIALA DEBAT

Tamil


பசியால் வந்த சோதனை ; வீட்டில் உணவு பொருட்களை கொள்ளையிட்ட ஆடவன் கைது, இதர இருவருக்கு போலீஸ் வலைவீச்சு

சரவாக், கூச்சிங்கில், உணவை திருடி உண்பதற்காக, கடந்த சனிக்கிழமை அதிகாலை, வீடொன்றில் புகுந்த மூன்று கொள்ளையர்களில், ஒருவன் பிடிபட்டான். இதர இருவரை போலீசார் தீவிரமாக தேடி வருகின்றனர்.

சம்பந்தப்பட்ட வீட்டில் பொறுத்தப்பட்டிருந்த CCTV இரகசிய கண்காணிப்பு காமிரா பதிவு வாயிலாக, முகமூடி அணிந்த மூன்று ஆடவர்கள், அதிகாலை மணி 5.20 வாக்கில், வீட்டின் சமையலறைக்குள் புகுந்தது கண்டுபிடிக்கப்பட்டதாக, கூச்சிங் மாவட்ட போலீஸ் தலைவர் அசிஸ்டன் கமிஸ்னர் அஹ்ஸ்மோன் பாஜா தெரிவித்தார்.

போலீசாருக்கு கிடைத்த உளவு தகவலின் அடிப்படையில், அம்மூவரில் ஒருவன் நேற்று அதிகாலை மணி 5.20 வாக்கில் கைது செய்யப்பட்டான்.

அவன் போதைப் பொருள் உட்கொண்டிருந்ததோடு, வீடு புகுந்து கொள்ளையிட பயன்படுத்தியதாக நம்பப்படும் கருவிகளும் அவனிடமிருந்து பறிமுதல் செய்யப்பட்டன.

முன்னதாக, வீடொன்றின் சமையல் அறையில், முகமூடி அணிந்த மூன்று ஆடவர்கள் நுழையும் காணொளி வைரலானது குறிப்பிடத்தக்கது.

 Tags
kelaparan

penyamun


ரஜினியுடன் இணையும் தமன்னா; ஜெய்லர் திரைப்படத்தின் புதிய அப்டேட் !

சென்னை, ஜன 21 – ஜெயிலர் படத்தின் படப்பிடிப்புகள் விறுவிறுப்பாக நடைபெற்று வரும் நிலையில், அப்படம் தொடர்பான புதிய அப்டேட்கள் அவ்வப்போது வெளியாகி ரசிகர்களிடையே பரபரப்பை ஏற்படுத்தி வருகிறது.

அந்த வகையில் தற்போது ஜெயிலர் படத்தில் புதிதாக நடிகை தமன்னா இணைந்துள்ளதாக அதிகாரப்பூர்வத் தகவல் வெளியாகியுள்ளது.

நடிகர் ரஜினிகாந்துடன் முதன்முறையாக தமன்னா இணையும் நிலையில், இந்த அப்டேட் தமன்னா ரசிகர்களை மகிழ்ச்சிப்படுத்தும் வகையில் அமைந்துள்ளது.

முன்னதாக மலையாளத் திரையுலகின் சூப்பர் ஸ்டார் நடிகர் மோகன்லால் ஜெயிலர் படத்தில் சிறப்பு தோற்றத்தில் நடிப்பதாகத் தகவல் வெளியாகி ரசிகர்களை உற்சாகத்தில் ஆழ்த்தியது.

மேலும், சன் பிக்சர்ஸ் தயாரிக்கும் இப்படத்தில் ரம்யா கிருஷ்ணன், கன்னட நடிகர் சிவராஜ்குமார், வசந்த் ரவி, யோகிபாபு, மலையாள நடிகர் விநாயகன் உள்ளிட்ட பலரும் இணைந்துள்ளனர்.தெலுங்கு நடிகர் சுனில் இத்திரைப்படத்தில் வில்லனாக நடிக்கிறார்.

 Tags
joins Rajinikanth’s Jailer

shares first look

Tamannaah Bhatia


மேர்தேக்கா கிண்ண  காற்பந்து போட்டி ஹரிமாவ்  மலேசிய குழு  தொடக்க  ஆட்டத்தில்  இந்தியாவுடன் மோதும்

கோலாலம்பூர், ஆக 9 – இவ்வாண்டு அக்டோபர் மாதம் நடைபெறும் மெர்தேக்கா கிண்ண காற்பந்து போட்டியில் Harimau Malaysia அணி தனது தொடக்க ஆட்டத்தில் இந்திய குழுவுடன் மோதவிருக்கிறது, அக்டோபர் 13 ஆம் தேதி புக்கிட் ஜாலில் தேசிய விளையாட்டரங்கில் நடைபெறும். அன்றைய தினம் நடைபெறும் முதலாவது ஆட்டத்தில் பாலஸ்தீன அணி லெபனான் குழுவுடன் மோதும் என அறிவிக்கப்பட்டுள்ளது. அனைத்துலக காற்பந்து தர வரிசையில் இந்தியா 99 ஆவது இடத்திலும் மலேசியா இன்னமும் 136ஆவது இடத்திலும் உள்ளன. மெர்தேக்க கிண்ண காற்பந்து போட்டியில் கலந்துகொள்ளும் இந்திய அணி வலுவான ஒன்றாக திகழ்வதால் அக்குழுவுக்கு ஈடுகொடுக்கும் வகையில் மலேசியா குழு தயார்படுத்தப்படும் என தேசிய காற்பந்து குழுவின் பயிற்சியாளரான தென் கொரியாவின் Kim Pan Gon தெரிவித்தார்.

 Tags
Malaysia to face India

pan Gon eyes title

Pestabola Merdeka


எவரெஸ்ட்  சிகரத்தை  தொடும்  முயற்சியில்   முத்தமிழ் செல்வி

சென்னை, ஏப் 7 – எவரெஸ் சிகரத்தை தொடும் முயற்சியில் சென்னையைச் சேர்ந்த முத்தமிழ்ச் செல்வி ஈடுபட்டுள்ளார். தமிழகம் விருதுநகர் மாவட்டத்தைச் சேர்ந்த 38 வயதான முத்தமிழ்ச் செல்வி நேற்று முன்தினம் ஏசியன் நிறுவனத்தின் 37 பேர் கொண்ட குழுவுடன் எவரெஸ்ட் மலையேறும் தனது பயணத்தை தொடங்கினார். இதற்கு முன் காஸ்மீர் லடாக்கில் 6,496 மீட்டர் உயரம் கொண்ட மலையில் ஏறியதன் மூலம் அவர் எவரெஸ்ட் மலையேறும் குழுவில் இடம்பெற்றார். இதற்காக அவர் தீவிர பயிற்சிகளிலும் ஈடுபட்டுள்ளார். சென்னையில் ஜப்பானிய மொழி பயிற்றுநராக பணியாற்றிவரும் முத்தமிழ்ச் செல்வி தமது மலையேறும் முயற்சிக்கு தேவையான நிதியையும் திரட்டியுள்ளார். அவர் முதல் கட்டமாக தனது நண்பர்கள் மற்றும் குடும்பத்தினர் மூலம 20 லட்சம் ரூபாயை திரட்டினார்.

விளையாட்டு மேம்பாட்டு ஆணைய உறுப்பினராக இருந்துவரும் விருதுநகரின் முன்னாள் மாவட்ட கலெக்டர் மேகநாத ரெட்டி ஆதரவோடு தமிழக அரசு சார்பில் 10 லட்சம் ரூபாயை இளைஞர் நலன் விளையாட்டுத்துறை மேம்பாட்டுத்துறை அமைச்சர் உதயநிதி ஸ்டாலினிடமிருந்து முத்தமிழ்செல்வி பெற்றார். அதோடு தன்னார்வ அமைப்புகளின் மூலம் மேலும் 15 லட்சம் ரூபாய் கிடைப்பதற்கும் உதயநிதி ஸ்டாலின் உதவினார். இந்த வேளையில் அவர்கள் அனைவருக்கும் தமது நன்றியை தெரிவித்துக்கொண்ட முத்தமிழ்ச் செல்வி எவரெஸ்ட் ஏறிய முதல் தமிழ்ப் பெண் என்ற சாதனையோடு நாடு திரும்ப விருப்பதாக தெரிவித்தார்.

 Tags
as the first

I will return

mount Everest

Tamil Nadu woman

to scale


இன -மத  விவகாரம் தொடர்பில் நடவடிக்கை கோரி பிரதமர் அலுவலகத்திடம் அறிக்கை

புத்ராஜெயா, மார்ச் 11 – இன -மத விவகாரங்கள் தொடர்பில், அரசாங்க சார்பற்ற அமைப்பான GHRF -உலகளாவிய மனித உரிமை கூட்டமைப்பு , பிரதமர் அலுவகத்திடம் 3 கண்டன அறிக்கைகளை வழங்கியது.

நாட்டில் சில இஸ்லாமிய மத போதகர்களின் அவதூறான கூற்றுகள் தொடர்பில் , நீண்ட காலமாகியும் இதுவரை எந்தவொரு நடவடிக்கையும் எடுக்கப்படால இருப்பதைக் கண்டித்து, GHRF கூட்டமைப்பைச் சேரந்த சுமார் 100 பேர் பிரதமர் அலுவலகத்தின் முன் திரண்டிருந்தனர்.

அவர்கள் அனைவரும் அமைதியான முறையில் கூடியிருந்த நிலையில், பிரதமர் நடவடிக்கைக்காக மூன்று அறிக்கைகளில் ஒப்படைக்கப்பட்டதாக, அந்த கூட்டமைப்பின் தலைவர் எஸ். சஷிகுமார் தெரிவித்தார்.

அந்த அறிக்கைகளில் , நாட்டில் மன – இன வெறுப்புச் சட்டத்தை அமல்படுத்தும்படியும், மேல் நடவடிக்கை இல்லை வகைப்படுத்தப்பட்ட போலீஸ் அறிக்கைகளை மறுபரீசீலனை செய்யும்படியும், இஸ்லாத்தை தழுவ முடிவுச் செய்யும் முஸ்லீம் அல்லாதவர்களின் விவகாரங்களை கவனிக்க சிறப்பு அமைப்பை அமைக்கும்படியும், பிரதமர் டத்தோ ஶ்ரீ அன்வாரிடம் கோரிக்கை முன் வைக்கப்பட்டதாக அவர் கூறினார்.

 Tags
3 memos

NGO hands

racial religious issues

to PM’s office on


கெந்திங் Marrybrown உணவகத்தில் பணப்பையை விட்டுச் சென்ற மாதுவுக்கு, பணத்தை திரும்ப தந்த நேர்மையான இந்திய பெண் பணியாளர் ; குவியும் பாராட்டு

கோலாலம்பூர், அக்டோபர் 4 – குடும்பத்தோடு கெந்திங் மலைக்கு பயணமான கோலாலம்பூரை சேர்ந்த குடும்ப மாது ஒருவர், தனது பணப் பையை தொலைத்து விட்டதை உணர்ந்த போது, மன அழுத்தத்திற்கு இலக்கானார்.

இரண்டு பிள்ளைகளுடன், பயணத்தை முடித்துக் கொண்டு வீடு திரும்பிய பின்னர் தான், தனது பணப் பை எங்கோ தொலைந்து போனதை, அந்த மாதுவும் அவரது கணவரும் உணர்ந்துள்ளனர்.

கடைசியாக தாங்கள் உணவருந்திய கெந்திங் Marrybrown உணவகத்தை தொடர்புக் கொண்டு விசாரிக்குமாறு மனைவி வலியுறுத்தியுள்ளார்.

அப்படி அழைத்து விசாரித்த போது, அந்த உணவகத்தில் பணிப்புரியும் கோகி எனும் பெண் ஒருவர், அந்த பணப் பையை மேஜை ஒன்றுக்கு அடியிலிருந்து தாம் கண்டெடுத்ததை உறுதிப்படுத்தினார்.

எனினும், அந்த பணப் பையில் அடையாள அட்டை எதுவும் இல்லை, பணம் மட்டுமே இருந்ததால், அந்த பணப் பையின் உரிமையாளரை கோகியால் அடையாளம் காண முடியாமல் இருந்தது.

பணப்பையை பத்திரமாக எடுத்து வைத்திருந்த அந்த கெந்திங் Marrybrown Sky Avenue துரித உணவக பணியாளரின் நேர்மையான குணம், தம்பதியை வியப்பில் ஆழ்த்தியது.

அஞ்சலில் அனுப்பினால் பணப்பை மீண்டும் காணாமல் போகும் சாத்தியம் உள்ளதால், அந்த பெண் ஒரு படி மேலே சென்று பணப் பையில் இருந்த மொத்த பணத்தையும் வங்கி கணக்கில் செலுத்த ஒப்புக் கொண்டார்.

சிறிது நேரத்தில் பணத்தை வங்கிக் கணக்கில் செலுத்தியதற்கான ரசீதையும் கோகி அந்த தம்பதியருக்கு அனுப்பியுள்ளார்.

வங்கியில் நீண்ட வரிசையில் காத்திருந்து, முகம் அறியாத தங்களுக்கு உதவிய கோகியின் செயலை பாராட்டி அந்த தம்பதி டிக் டொக்கில் பதிவிட்ட காணொளி வைரலாகி பாராட்டுகளை குவித்து வருகிறது.

” இது பணத்தை பற்றியது அல்ல. கோகியின் நேர்மை மற்றும் உண்மையான குணத்தை உட்படுத்தியது” என இணைய பயனர் ஒருவர் பதிவிட்டுள்ளார்.

இந்நிலையில், அந்த பெண் பணியாளரின் நேர்மையை பாராட்டி, பாதிக்கப்பட்ட தம்பதி சம்பந்தப்பட்ட Marrybrown உணவக நிர்வாகத்திற்கு கடிதம் ஒன்றை அனுப்பிய வேளை ; அதனை அவர்கள் மகிழ்ந்து அங்கீகரித்ததாகவும் கூறப்படுகிறது.

 Tags
Honest M’sian Staff Banks In Cash To Woman

Who Left Her Wallet At Marrybrown’s Genting Outlet


எரிமலையின் விளிம்பில் வீற்றிருக்கும் 700 ஆண்டுகள் பழமையான விநாயகர் சிலை

ஜாவா, அக்டோபர் 1 – இந்தோனேசியா, புரோமோ மலையில், 700 ஆண்டுகள் பழமை வாய்ந்த விநாயகர் சிலை ஒன்று கம்பீரமாக வீற்றுள்ளது.

அந்த விநாயகர் சிலை, புரோமோ தெங்கர் செமரு தேசிய பூங்கா அமைந்துள்ள, மவுண்ட் புரோமோ மலையின் விளிம்பில் அமைந்துள்ளது.

முந்தைய காலத்தில், அந்த மலையை சுற்றி வசித்து வந்த, டெங்கர் மாசிப் (தெங்கர் மாசிஃப்) பழங்குடி மக்கள், எரிமலை வெடிப்பால் அதிகம் பாதிக்கப்பட்டு வந்ததாக கூறப்படுகிறது.

அந்த பாதிப்பிலிருந்து தங்களை பாதுகாத்து கொள்ள, மூதாதையர்கள் அங்கு ஒரு விநாயகர் சிலையை அமைத்தாக தெரிகிறது.

விநாயகர் குடிப்புகுந்ததில் இருந்து இதுவரை, புரோமோ மலையில் எரிமலை சீற்றம் எதுவும் ஏற்படவில்லை என்பதால், அங்கு வசிக்கும் மக்கள் இன்று வரை விநாயகரை வழிபடும் பாரம்பரியத்தை கட்டாயமாக கடைப்பிடித்து வருகின்றனர்.

அதே சமயம், இந்தோனேசியாவிற்கு செல்லும் பெரும்பாலான சாகச விரும்பிகள், புரோமா மலைக்கு விரும்பி செல்வதும் வழக்கம் என கூறப்படுகிறது.

 Tags
Ganesha Idol

In Indonesia. Been There?

Sits At The Mouth Of An Active Volcano

This 700-Year-Old


பாரம்பரிய  இந்திய” வணிகங்கள்  மீதான நெருக்குதல் முடிவுக்கு  வர வேண்டும் – குலசேகரன் வலியுறுத்து

ஈப்போ , மார்ச் 18 – ஜவுளி, பொற்கொல்லர் மற்றும் முடிதிருத்தும் கடைகளில் வேலை செய்வதற்காக, வெளிநாட்டு தொழிலாளர்களுக்கான தற்காலிக (PLKS) வருகை படிப்படியாக நிறுத்தப்படும் என்பதால், அந்த வர்த்தகத் துறைகளில் ஈடுபட்டுள்ளவர்கள் பெரும் பாதிப்புக்கு உள்ளாகுவார்கள் என ஈப்போ பாராட் நாடாளுமன்ற உறுப்பினர் எம். குலசேகரன் எச்சரித்துள்ளார்.

முதல் முறையாக பக்காத்தான் ஹரப்பான் அரசாங்கம் அமைக்கப்பட்டபோது அப்போதைய உள்துறை அமைச்சர் முஹிடின் யாசின் இந்த விவகாரத்தில் அசைய மறுத்தபோது இதுதான் நடந்தது என இன்று வெளியிட்ட அறிக்கையில் அவர் சுட்டிக்காட்டினார்.

நான் அப்போது அமைச்சராக இருந்தேன். இந்த விவகாரத்தை நான் வலியுறுத்திய போதிலும், பெரிய முன்னேற்றம் ஏற்படவில்லை என்பதை தம்மால் நிருபிக்க முடியும் என குலசேகரன் தெரிவித்தார்.

புதிய உள்துறை அமைச்சரும் பிரதமரும் பல துறைகளுக்கு வெளிநாட்டு ஊழியர்களை அனுமதி வழங்க முன்வந்துள்ளனர். எனவே, இந்திய வணிகங்களை “தண்டிக்க மாட்டார்கள்” என்று நான் நம்புகிறேன். இந்தியர்களுக்குச் சொந்தமான துறைகள் மட்டும் ஏன் இந்தக் கொள்கையால் குறிவைக்கப்படுகின்றன என்றும் குலசேகரன் வினவினார்.

உள்துறை அமைச்சர் சைபுடின் நசுதியோன் மற்றும் மனித வள அமைச்சர் சிவக்குமார் ஆகியோர் வெளிநாட்டுத் தொழிலாளர்களுக்கான குழுவின் இணைத் தலைவர்களாக உள்ளனர்.

எனவே, அவ்விருவரும் பொதுக்குழுவை உடனடியாகக் கூட்டி, ஜவுளி, பொற்கொல்லர் மற்றும் முடிதிருத்தும் பணிகளில், வெளிநாட்டுத் தொழிலாளர்களை தருவிக்க விதிக்கப்பட்டிருக்கும் தடையை அகற்ற வேண்டும் என்று குலசேகரன் கேட்டுக்கொண்டார்.

 Tags
allow foreign workers

Kulasekaran

three indian related bussiness

urged goverment


தமிழ்ப் பள்ளி மேலாளர் வாரிய 3-வது  மாநாடு ; பதிவு  தொடங்கியுள்ளது

கோலாலம்பூர், பிப் 11 – நாடு தழுவிய அளவில் தமிழ்ப்பள்ளிகளில் தமிழ்ப்பள்ளி மேலாளர் வாரியங்களை அமைத்து தமிழ்ப்பள்ளிகளிடையே பெரிய மாற்றத்தை ஏற்படுத்தி வருகின்றது தமிழ் அறவாரியம்.

அந்த அறவாரியம் மூன்றாவது முறையாக பள்ளி மேலாளர் வாரிய மாநாட்டினை நடத்தவிருக்கின்றது.

அந்த மாநாடு, அடுத்த மாதம் மார்ச் 11 –ஆம் தேதி கோலாலம்பூர் மலாயாப் பல்கலைகழகத்தின் பெர்டானா சிஸ்வா அரங்கத்தில் நடைபெறவிருப்பதாக, தமிழ்ப் பள்ளி மேலாளர் வாரியச் செயல் திட்ட இயக்குநர் கணேஸ்வரன் சின்னக்காளை தெரிவித்தார்.

அந்த மாநாட்டில் பங்கேற்க, அனைத்துப் பள்ளிகளின் மேலாளர் வாரியங்கள் அழைக்கப்படுகின்றனர். அந்த வாரியத்தைச் சேர்ந்த மூவர் , 30 ரிங்கிட் கட்டணத்தில் பிப்ரவரி 28 –ஆம் தேதிக்குள் பதிந்து கொண்டு தங்களது வருகையை உறுதிச் செய்துக் கொள்ளும்படி கேட்டுக் கொள்ளப்பட்டுள்ளனர்.

தொடர்புக்கு திரையில் காணப்படும் எண்களைத் தொடர்பு கொள்ளலாம். ( Syahlini 0167396737)

தமிழ் அறவாரியம் – உள்ளூர் மக்கள் கூட்டமைப்பின் தொடர் முயற்சியால் இன்று நாடு தழுவிய அளவில் 485 பள்ளிகளில் பள்ளி மேலாளர் வாரியம் தோற்றுவிக்கப்பட்டிருப்பது குறிப்பிடத்தக்கதாகும்.

 Tags
Registration has started

Tamil School Management Board 3rd Conference


மளிகை கடையில் கொள்ளை; இரு நண்பர்களுக்கு 9 ஆண்டுகள் சிறை

குவாலா திரங்கானு, செப்டம்பர் 27 – கடந்த மாதம், ஆயிதம் ஏந்தி மளிகை கடை ஒன்றில் கொள்ளையிட்ட, இரு ஆடவர்களுக்கு, ஒன்பது ஆண்டுகள் சிறைத் தண்டனையும், இரு பிரம்படிகளும் விதித்து, குவாலா திரங்கானு செஷன்ஸ் நீதிமன்றம் தீர்ப்பளித்தது.

28 வயது முஹமட் சாகிர் அஜ்ரோய் மாட் ரோடி, 34 வயது முஹமட் அஜ்வான் ஹரூன் ஆகிய இருவரும் தங்களுக்கு எதிரான குற்றச்சாட்டை ஒப்புக் கொண்டதை அடுத்து, அவர்களுக்கு அந்த தண்டனை விதிக்கப்பட்டது.

அரிவாள் ஒன்றை காட்டி, மளிகை கடையை கூட்டாக கொள்ளையிட்டதாக அவர்கள் குற்றச்சாட்டை எதிர்நோக்கியிருந்தனர்.

அதன் வாயிலாக, ஆயிரத்து ஐநூறு ரிங்கிட் பணத்தை கொள்ளையிட்டதோடு, மளிகை கடை பணியாளர் ஒருவர் கழுத்தில் காயமடைய அவர்கள் காரணமாக இருந்தாகவும் தெரிவிக்கப்பட்டது.

செப்டம்பர் 13-ஆம் தேதி, அதிகாலை மணி 2.30 வாக்கில் அவர்கள் அக்குற்றத்தை புரிந்துள்ளனர்.

சம்பந்தப்பட்ட கடையில் இருந்த CCTV இரகசிய கண்காணிப்பு காமிரா வாயிலாக, அவர்களின் அச்செயல் வெளிச்சத்துக்கு வந்தது குறிப்பிடத்தக்கது.

 Tags
2 sahabat

dipenjara 9 tahun

rompak kedai runcit


ஆம்புலன்ஸ் கால்வாயில் விழுந்தது;  மருத்துவர், தாதி உட்பட மூவர் காயம்

குவா மூசாங், மார்ச் 31 – நோயாளியை மருத்துவமனையில் சேர்த்து விட்டுத் திரும்பும் வழியில், ஆம்புலன்ஸ் ஒன்று கால்வாயில் விழுந்து விபத்துக்குள்ளானதில் , அதில் பயணித்த மருத்துவரும், தாதியும் , வாகனமோட்டியும் காயமடைந்தனர்.

Jalan Gua Musang – Kuala Krai பகுதியில் நேற்று மாலை மணி 3.40-வாக்கில் நிகழ்ந்த அந்த விபத்தில் 28 வயது மருத்துவருக்கு இடது கை முறிந்தது . ஆம்புலன்ஸ் ஓட்டுநருக்கு தலையில் பலத்த காயம் ஏற்பட்டதோடு, தாதிக்கு லேசான காயங்கள் ஏற்பட்டன.

சம்பவத்தின்போது, நான்கு சக்கர வாகனமொன்று , ஆம்புலன்ஸ் சென்ற வழியில் திடீரென நுழைந்ததால் அதை தவிர்க்க முற்பட்டபோது, ஆம்புலன்ஸ் கட்டுப்பாட்டை இழந்து கால்வாயில் விழுந்ததாக, குவா மூசாங் மாவட்ட போலீஸ் தலைவர் Sik Choon Foo தெரிவித்தார்.

 Tags
ambulance crashed

doctors

into a drain

nurses

were injured

When the


ATM இயந்திரங்களை சேதப்படுத்திய ஆடவனுக்கு மூன்றாண்டு சிறை

சரவாக், ஜன 19 – சரவாக், சிபுவில், ATM பணப் பட்டுவாடா இயந்திரத்தின் திரைகளை, சுத்தியலை கொண்டு அடித்து சேதப்படுத்திய ஆடவன் ஒருவனுக்கு, முன்றாண்டுகள் சிறைத் தண்டனையும், மூவாயிரம் ரிங்கிட் அபராதமும் விதித்து மாஜிஸ்டிரெட் நீதிமன்றம் தீர்ப்பளித்தது.

37 வயது Jaquclyn Vosco எனும் அவ்வாடவன் தமக்கு எதிரான குற்றச்சாடை ஒப்புக் கொண்டதை அடுத்து அவனுக்கு அந்த தண்டனை விதிக்கப்பட்டது.

இம்மாதம் 15-ஆம் தேதி, இரவு மணி 9.30 வாக்கில், ஜாலான் கம்போங் ஞாபோரிலுள்ள வங்கி ஒன்றில் அவன் அக்குற்றத்தை புரிந்துள்ளான்.

சம்பவ இடத்தில் பொருத்தப்படிருந்த CCTV இரகசிய கண்காணிப்பு காமிராவில் அவனது செயல் பதிவாகியிருந்ததோடு, அதனால் 35 ஆயிரம் ரிங்கிட் வரையில் இழப்பு ஏற்பட்டது.

 Tags
damaging ATM machines

man jailed

three years


DAP யிலிருந்து  டாக்டர் ராமசாமி விலகல் ?

கோலாலம்பூர், ஆக 9 – பினாங்கு DAP துணைத் தலைவர் டாக்டர் பி. ராமசாமி கட்சியிலிருந்து விலகும் முடிவை நாளை அறிவிப்பார் என எதிர்பார்க்கப்படுகிறது. பினாங்கு மாநில சட்டமன்ற தேர்தலில் வேட்பாளராக தேர்வு செய்யப்படாததால் அதிருப்தி அடைந்ததைத் தொடர்ந்து கடந்த 20 ஆண்டு காலமாக DAP யில் உறுப்பினராக இருந்த ராமசாமி அதிலிருந்து விலகுவதற்கு முன்வந்துள்ளதாக கட்சிக்கு நெருக்கமாக தகவல்கள் கூறின. நாளை நடைபெறும் செய்தியாளர் கூட்டத்தில் முக்கிய அறிவிப்பை வெளியிடப்போவது குறித்த தமது செய்தியாளர் கூட்டத்திற்கு ஊடகவியலாயர்களுக்கு ராமசாமி அழைப்பு விடுத்திருந்தார். DAP யிலிருந்து விலகி தற்போது பிறை சட்டமன்ற தொகுதியில் சுயேச்சை வேட்பாளராக போட்டியிடும் டேவிட் மர்ஷல் அலுவலகத்தில் ராமசாமி செய்தியாளர் கூட்டத்தை நடத்துகிறார்.

நாளை முதல் அவர் DAP யிலிருந்து விலகுகிறார் என பெயர் குறிப்பிட விரும்பாத DAP யின் மூத்த தலைவர் ஒருவர் தெரிவித்தார். பினாங்கு சட்டமன்ற தேர்தலில் வேட்பாளராக தேர்வு செய்யப்படாத ஏழு முன்னாள் சட்டமன்ற உறுப்பினர்களில் ராமசாமியும் ஒருவர் ஆவார். 2008 ஆம் ஆண்டு முதல் அவர் மூன்று தவணைக் காலம் பினாங்கு மாநிலத்தில் பிறை சட்டமன்ற உறுப்பினராக இருந்து வந்தார்.

 Tags
Ramasamy to quit DAP?


கௌரமாக  உடையணியும்  முஸ்லிம்  அல்லாதாரை ஹாடி அவாங்  பாராட்டினார்

கோலாலம்பூர், ஜூன் 29 – நாகரீகத்தோடும் கௌரவமாகவும் உடையணியும் முஸ்லிம் அல்லாதாரை பாஸ் கட்சியின் தலைவர் அப்துல் ஹடி அவாங் பாராட்டியுள்ளார். முஸ்லிம்கள் கட்டாயமாக தொடைகளை மூடும் வகையில் ஆடைகளை அணிய வேண்டும் என்ற வழிகாட்டியை நமது எதிர்ப்பாளர்களில் சிலர் எதிர்ப்பு தெரிவிக்கின்றனர். முல்லிம் அல்லாத சமூகத்தினர்கூட தங்களது சமயத்தின் தேவைக்கு ஏற்ப மனித பண்புகளோடு கௌரவமாக சீராகவும் சுய மதிப்புடன் உடைகளை அணிகின்றனர். அவர்களை அனைத்து சமயங்களைச் சேர்ந்தவர்களும் நாகரீகமானவர்களும் பின்பற்றுவதையும் ஹடி அவாங் சுட்டிக்காட்டினார். சிந்திக்க முடியாத பிராணிகளைக் போல் கௌரமின்றி மற்றும் வெட்கமின்றி முழுமையாக சுதந்திரம் அடைந்தவர்களாக நடந்துகொள்ளக் கூடாது. மேற்கத்திய நாடுகளில் இந்த நிலைத்தான் இப்போது இருந்துவருவதாக தமது முகநூலில் Minda President என்ற தலைப்பில் பதிவேற்றம் செய்த அறிக்கையில் ஹடி அவாங் தெரிவித்திருக்கிறார்.

 Tags
Hadi lauds

non Muslims

who dress with dignity


நாட்டின் முதன்மை நெடுஞ்சாலைகளில் போக்குவரத்து நெரிசல் ; வாகனங்கள் மெதுவாக நகர்கின்றன

நாட்டிலுள்ள முதன்மை நெடுஞ்சாலைகளில், இன்று அதிகாலை தொடங்கி வாகனங்களின் எண்ணிக்கை அதிகரித்துள்ளதால், போக்குவரத்து நெரிசல் ஏற்பட்டுள்ளது.

குறிப்பாக, நாட்டின் கிழக்கு கரை மாநிலங்களை நோக்கி செல்லும் கோலாலம்பூர் – காராக் நெடுஞ்சாலையில், இன்று காலை மணி எட்டு தொடக்கி, போக்குவரத்து நெரிசல் ஏற்பட்டுள்ளதாக, Anih நிறுவனம் ட்விட்டரில் பதிவிட்டுள்ளது.

அதே சமயம், வடக்கு தெற்கு நெடுஞ்சாலையின் சில பகுதிகளிலும் நெரிசல் காணப்படுவதாக, PLUS நிறுவனம் ட்விட் செய்துள்ளது.

குறிப்பாக, சுங்கை புவாயாவிலிருந்து – புக்கிட் தாகார், சுங்கையிலிருந்து – தப்பா, சிலிம் ரீவரிலிருந்து – சுங்கை, தாப்பாவிலிருந்து குவா தெம்பூரோங் மலையேறும் பகுதி, புக்கிட் பெருந்தோங்கிலிருந்து புக்கிட் தாகார், குவாலா கங்சாரிலிருந்து புக்கிட் பெராப்பிட், மெனோரா சுரங்கப் பாதை ஆகிய பகுதிகளில் வாகனங்கள் மெதுவாக நகர்வதாக கூறப்படுகிறது.

LPT 1 நெடுஞ்சாலையில், குவாலா திரங்கானு டோல் சாவடிக்கு அருகிலும், வாகனங்கள் மெதுவாக நகர்வதை காண முடிவதாக, மலேசிய நெடுஞ்சாலை வாரியம் பதிவிட்டுள்ளது.

 Tags
congested

highway

is

The main


உலகின்  4-வது  பெரிய பணக்கார நடிகர் ஷாருக்கான்

புது டில்லி, ஜன 11 – திரையுலகில் இந்தியாவில் மட்டுமல்ல உலகம் முழுவதும் கொடி கட்டிப் பறக்கும் போலிவூட் நடிகர் ஷாருக்கான் , உலகின் நான்காவது பெரிய பணக்கார நடிகராக திகழ்கிறார்.

World of Statistics எனப்படும் உலக புள்ளிவிபர அமைப்பு, உலகின் பணக்கார நடிகர்களின் பட்டியலை வெளியிட்டிருக்கும் நிலையில், அதில் இடம்பெற்ற ஒரே இந்திய நடிகராக ஷாருக்கான் திகழ்கிறார்.

கடந்த 30 ஆண்டுகால திரையுலகில் 90-கும் மேற்பட்ட படங்களில் நடித்து, பல box Office வெற்றிப் படங்களையும் தந்திருக்கும் அவரின் சொத்து மதிப்பு 77 கோடி டாலர் என குறிப்பிடப்பட்டுள்ளது. அந்த பட்டியலில் அவர் Tom Cruise, George Clooney, Jackie Chan போன்ற பிரபல நடிகர்களையும் பின்னுக்குத் தள்ளியிருக்கின்றார்.

 Tags
4th

actor's

bags

position

richest

shah rukh khan

World


கோவிட்  தொற்றினால்  மாரடைப்பு  ஆபத்து  அதிகரிப்பு

புதுடில்லி, ஏப் 26 – கோவிட் அல்லது கொரானா தொற்றினால் இரத்தம் உறையும் போக்கு அதிகரிப்பதால் மாரடைப்பு ஏற்படும் அபாயம் இருப்பதாக இந்திய மருத்துவ நிபுணர்கள் எச்சரித்துள்ளனர். கோவிட் தொற்று பரவத் தொடங்கி நான்கு ஆண்டுகளாகியும் இன்னும் அந்த தொற்றை முழுமையாக துடைத்தொழிக்க முடியவில்லை. புதிது புதிதாக அந்த தொற்றின் உருமாறிய திரிபுகள் பரவி வருகின்றன. கோவிட் பெருந்தொற்றினால் இதய நோய்கள் அதிகரிப்பதாக உலகளாவிய ரீதியில் அறிவியல் ஆராய்ச்சியாளர் தெரிவித்திருப்பதையும் இந்திய தேசிய தொற்று நோய் கட்டுப்பாட்டு திட்டத்தின் ஆலோசகர் டாக்டர் நரேஷ் புரோகித் கூறியிருக்கிறார். இந்தியாவில் கடந்த 2 மாதங்களாக இருதயம் செயல் இழப்பதால் ஏற்படும் மரணங்களும் அதிகரித்து வருவதாக தகவல்கள் வெளியாகியுள்ளன. கடுமையான மாரடைப்பினல் மரணம் ஏற்படுவதோடு மட்டுமின்றி மாரடைப்பு இன்றி இதர நோய்கள் காரணமாகவும் இறப்பு ஏற்படுவதாக கூறப்படுகிறது. மன அழுத்தம் குறைக்க வேண்டும் என்பதோடு தினமும் 6 முதல் 8 மணிநேரம் உறங்க வேண்டும் என்றும் மருத்துவர்கள் ஆலோசனை கூறுகின்றனர்.

 Tags
attack

due to covid

Increased risk

infection

of heart


தைப்பிங்கிலுள்ள  வீட்டில்  சிறுவன்  இறந்து கிடந்தான்

தைப்பிங், ஜூலை 31- தைப்பிங் Taman Panglima Assam Kumbang கிலுள்ள வீடு ஒன்றில் 9 வயது சிறுவன் ஒருவன் இறந்து கிடக்கக் காணப்பட்டான். நேற்று காலை மணி 11 அளவில் அவசர அழைப்பு தங்களுக்கு கிடைத்தாக தைப்பிங் OCPD துணை கமிஷனர் Razlam Ab Hamid தெரிவித்தார். இதனைத் தொடர்ந்து உடனடியாக போலீஸ் மற்றும் ஆம்புலன்ஸ் அதிகாரிகள் சம்பவம் நிகழ்ந்த இடத்திற்கு சென்றபின்னர் அந்த சிறுவன் மரணம் அடைந்தது உறுதிப்படுத்தப்பட்டதாக அவர் கூறினார். அந்த சிறுவனின் மரணத்திற்கான காரணத்தை கண்டறிவதற்காக அவனின் உடல் சவப்பரிசோதனைக்காக தைப்பிங் மருத்துவமனைக்கு அனுப்பிவைக்கப்பட்டதாக Razlam Ab Hamid தெரிவித்தார்.

 Tags
9

boy

found dead at a house

in Taiping


உணவில் உள்ள கெட்ட கொழுப்பினால்  500 கோடிக்கும் அதிகமானோர் பாதிப்புறுவர் ;  WHO எச்சரிக்கை

ஜெனிவா, ஜன 24- உலகின் 500 கோடிக்கும் அதிகமான மக்கள் உணவில் காணப்படும் trans fat எனப்படும் கெட்ட கொழுப்பின் அபாயத்திற்கு ஆளாகியிருப்பதாக, WHO- உலக சுகாதார அமைப்பு எச்சரித்திருக்கின்றது .

இந்த கெட்ட கொழுப்பு பெரும்பாலும், பொட்டலமிட்ட உணவு, அவனில் ( Oven ) பேக் (Bake) செய்யப்படும் உணவு, சமையல் எண்ணெய் ஆகியவற்றில் அதிகம் காணப்படுகிறது.

இந்த கொடிய கொழுப்பினால் ஆண்டுக்கு 5 லட்சம் பேர் இருதய பாதிப்பினால் உயிரிழப்பதாக WHO குறிப்பிட்டுள்ளது.

அதோடு, உணவு தயாரிப்பிலே இந்த வகை கெட்ட கொழுப்பு உருவாகுவதால், தயாரிப்பு முறையிலே உலக நாடுகள் அதை தடுக்கும் முயற்சிகளை எடுக்க வேண்டும்.

சுகாதார முறையில் பாதிப்பு ஏற்பட்டு அதற்கு சிகிச்சையளிப்பது அதிக செலவையே உட்படுத்துமென WHO உலக நாடுகளுக்கு எச்சரிக்கையை விடுத்திருக்கிறது.

கெட்ட கொழுப்பினால் மோசமான உடல் சுகாதாரப் பாதிப்பை அதிகம் எதிர்நோக்கியிருக்கும் நாடாக எகிப்து, பாகிஸ்தான், தென் கொரியா முதலிய நாடுகள் விளங்குவதாக அவ்வமைப்பு குறிப்பிட்டுள்ளது.

 Tags
Billions still exposed

to toxic trans fat

WHO


ரமடான மாதத்தில்  பொழுதுபோக்கிற்கு  விதிக்கப்பட்ட தடைகள் லங்காவியில்  மீட்டுக்கொள்ளப்பட்டன

லங்காவி, ஏப் 7 – ரமடான் மாதத்தில் பொழுதுபோக்கு நடவடிக்கைகளுக்கு இதற்கு முன் விதிக்கப்பட்டிருந்த தடைக்கான உத்தரவை லங்காவி மாவட்ட அலுவலகம் மீட்டுக்கொண்டது.

தற்போது ஹோட்டல்கள், மதுபான விடுதிகள், மற்றும் மதுபானங்கள் விற்கப்படும் இதர கடைகளுக்கும் அனுமதி வழங்கப்பட்டுள்ளதாக மலேசிய ஹோட்டல்கள் சங்கத்தின் கெடா கிளை இன்று வெளியிட்டுள்ள அறிக்கையில் உறுதிப்படுத்தியுள்ளது.

மேலும் வார இறுதி நாட்கள் மட்டுமின்றி வியாழன் மற்றும் வெள்ளிக்கிழமை மாலை வேளைகளிலும் பொழுதுபோக்கு விடுதிகளும் மதுபான விடுதிகளும் திறந்திருப்பதற்கு இப்போது அனுமதிக்கப்பட்டுள்ளது. எனினும் பொழுதுபோக்கு விடுதிகளுக்கு வரும் வாடிக்கையாளர்களும், அங்கு வேலை செய்வோரும் முஸ்லிம் அல்லாதவர்களாக இருக்க வேண்டும் என்ற கடுமையான விதிமுறைகள் பின்பற்றப்பட வேண்டும் என வலியுறுத்தப்பட்டுள்ளது.

 Tags
during Ramadan

Langkawi backtracks

on entertainment ban


நாடாளுமன்ற  பொது கணக்குக்  குழுத் தலைவராக    Mas  Ermieyati     தேர்வு

கோலாலம்பூர், ஏப் 1 – நாடாளுமன்ற பொது கணக்குக் குழுவின் தலைவராக Masjid Tanah நாடாளுமன்ற உறுப்பினர் Ermieyati Samsudin தேர்ந்தெடுக்கப்பட்டுள்ளார். இதற்கு முன் நாடாளுமன்ற பொது கணக்குக் குழுவின் தலைவராக Ipoh Timur நாடாளுமன்ற உறுப்பினர் Wong Kah Woh வும் அதன் துணைத்தலைவராக Beaufort முன்னாள் எம்.பி Azizah Dun இருந்தனர். குளுவாங் பக்காத்தான் ராக்யாட் நாடாளுமன்ற உறுப்பினர் Wong Shu Qi பொதுக் கணக்குக் குழுவின் துணைத் தலைவராகவும் தேர்ந்தெடுக்கப்பட்டார். தலைவர் மற்றும் துணைத்தலைவர் தவிர நாடாளுமன்ற தேர்வு குழு முன்மொழியும் ஆறு முதல் 12 உறுப்பினர்கள் பொது கணக்குக் குழுவில் இடம் பெறுவார்கள்.

 Tags
as Pac Chief

Dewan rakyat

elects Mas Ermieyati


தாய்லாந்து  முன்னாள்  பிரதமர் தக்சின்  தாயகம்  திரும்ப திட்டம்

பேங்காக். மே 9 – தாய்லாந்தின் முன்னாள் பிரதமரும் அந்நாட்டின் கோடிஸ்வரர்களில் ஒருவருமான Thaksin Shinawatra 17 ஆண்டு காலம் நாடு கடந்து வாழந்த பின்னர் ஜூலை மாதம் தாயகம் திரும்புவதற்கு திட்டமிட்டுள்ளார். எதிர்வரும் ஜூலை மாதம் தாய்லாந்தில் நடைபெறவிருக்கும் தேர்தலில் அவரது கட்சி வெற்றி பெறும் என எதிர்பார்க்கப்படுகிறது. தாயகம் திரும்புவதற்கு திட்டமிட்டுள்ளேன். இதற்காக தாம் அனுமதி கோரியிருப்பதாகவும் ஜூலை மாதம் தமது பிறந்தநாள் வருவதற்குள் தாம் தாய்லாந்து திரும்புவதற்கு திட்டமிட்டுள்ளதாக 73வயதுடைய தக்சின் கூறினார்.

 Tags
ex-PM

Exile

eyes july

from

influential

return

thailand


வெம்ப்லி அரங்கில், இஸ்ரேல், பாலஸ்தீன கொடிகளுக்குத் தடை

லண்டன், அக்டோபர் 13 – வெம்ப்லி அரங்கில், நடைபெறவுள்ள இங்கிலாந்துக்கும் ஆஸ்திரேலியாவுக்கும் இடையிலான ஆட்டத்தின் போது, இஸ்ரேல் – பாலஸ்தீன மோதலுக்கு ஆதரவு தெரிவிக்கும் கொடிகள் அல்லது சண்டைகளுக்கு, எப்.ஏ – காற்பந்து சங்கம் தடை விதித்துள்ளது.

சனிக்கிழமை இரவு, நட்புமுறை ஆட்டத்தில் ஆஸ்திரேலியாவைச் சந்திக்கும் இங்கிலாந்து, இம்மாதம் 18-ஆம் தேதி, ஐரோப்பிய சாம்பியன்ஷிப் தகுதி சுற்றில் இத்தாலியை எதிர்கொள்ளும்.

அவ்வாட்டங்களில் களமிறங்கும் நாடுகளைப் பிரதிபலிக்கும் கொடிகள் அல்லது இதர சின்னங்களை மட்டுமே வெம்ப்லி அரங்குக்குள் கொண்டு செல்ல அனுமதிக்கப்படுமென, எப்.ஏ தெரிவித்துள்ளது.

ஆட்டம் தொடங்குவதற்கு முன், இங்கிலாந்து மற்றும் ஆஸ்திரேலிய அணி வீரர்கள், கறுப்பு சின்னத்தை அணிந்து, மெளன அஞ்சலி செலுத்துவார்கள் எனவும் எப்.ஏ கூறியுள்ளது.

 Tags
Bendera

dilarang

israel

Palestin

Stadium Wembley


தெங்கு  ஷப்ருல்  உட்பட  சிலங்கூரில்   தே.மு தலைவர்களுக்கு  பாதுகாப்பான   தொகுதிகள்

கோலாலம்பூரில் , ஏப் 10 – ஒற்றுமை அரசாங்கத்தின் நலன்களுக்காக சிலாங்கூரில் பாதுகாப்பான 5 தொகுதிகளை தேசிய முன்னணிக்கு தியாகம் செய்வதற்கு DAP மற்றும் PKR முன்வந் சிய முன்னணியைச் சேர்ந்த சில முக்கிய தலைவர்கள் அதிக மலாய்க்காரர் வாக்காளர்களைக் கொண்ட தொகுதிகளில் போட்டியிடுவதற்கு வாய்ப்பு வழங்கப்படும் என தெரிகிறது.

Sungai Pelek, Kota Kemuning, Dusun Tua, and Dengkil ஆகிய தொகுதிகளும் இவற்றில் அடங்கும். 2018ஆம் ஆண்டு நடைபெற்ற பொதுத் தேர்தலில் பெர்சத்துவிடம் இழந்த தொகுதிகளில அம்னோ போடடியிடுவதற்கும் PKR அனுமதிப்பதற்கு இணக்கம் தெரிவித்துள்ளதாகவும் இந்த நடவடிக்கையினால் இந்த நடவடிக்கையினால் தேசிய முன்னணியின் உறுப்புக் கட்சிகளான ம.இ.கா மற்றும் ம.சீ.வும் நன்மை அடையும் என எதிர்ப்பார்க்கப்படுகிறது.

 Tags
dap

for unity

govt’s sake

In Selangor

PKR

sacrifices

say sources

to make


Ducati மோட்டார் ஓட்டுனர் மரணம், போக்குவரத்துக்கு எதிராக பயணித்த மோட்டார் சைக்கிளோட்டி போலிசில் சரண்

பெட்டாலிங் ஜெயா, ஜூன் 17 – மனிதன் தவறிழைப்பது சகஜம். என் அப்பாவை இடித்துவிட்டு ஏன் தப்பிச் சென்றீர்கள்? அவருக்கு உதவி உயிரை காப்பாற்றி இருக்கலாம், குறைந்தபட்சம் ஆம்புலன்ஸ் வண்டியையாவது அழைத்திருக்கலாம். நீங்கள் முன்வந்து எங்களின் இழப்பிற்கு பதில் கூறுங்கள். என் அம்மாவிடம் மன்னிப்பு கேளுங்கள்.

இது சில தினங்களுக்கு முன்பு தலைநகர், SUKE நெடுஞ்சாலையில், போக்குவரத்துக்கு எதிராக பயணித்ததால், Ducati ஓட்டுனர் ஒருவர் உயிரிழக்க காரணமான மோட்டார் சைக்கிளோட்டிக்கு இறந்தவரின் 36 வயது மகன் வைத்த கோரிக்கையாகும்.

இந்நிலையில் தப்பி ஓடியதாக நம்பப்படும் அந்த மோட்டார் சைக்கிளோட்டி போலிசில் சரணடைந்துள்ளதோடு நேற்று வெள்ளிக்கிழமை காஜாங் போலிஸ் நிலையத்தில் புகார் ஒன்றையும் செய்துள்ளதாக கூறியுள்ளார் அம்பாங் ஜெயா போலிஸ் தலைவர் OCPD Asst Comm Mohd Azam Ismail.

விசாரணையில், அம்பாங்கிலிருந்து காஜாங்கிற்கு சென்றுக் கொண்டிருந்த போது தான் வழி தவறிச் சென்றதால், SUKE நெடுஞ்சாலையைப் போக்குவரத்துக்கு எதிராக பயன்படுத்த முயன்றதாகவும் விளக்கமளித்துள்ளார் அந்த 41 வயது மோட்டார் சைக்கிளோட்டி.

அந்த விபத்தில் தானும் கீழே விழுந்ததாகவும், அதன் பின்னர் வீட்டிற்குச் சென்று விட்டதாவும், தொலைக்காட்சி மற்றும் சமூக வலைத்தளங்களில் செய்தியைப் பார்த்த பின்னரே இச்சம்பவம் குறித்து தமக்கு தெரிய வந்ததாகவும் கூறியிருக்கின்றார் அவர்.

மோட்டாரிலிருந்து கீழே விழுந்ததில், அந்த மோட்டார் சைக்கிளோட்டிக்கு தோள்பட்டையில் முறிவு ஏற்பட்டதோடு, விரல் மற்றும் கால்களில் காயங்கள் ஏற்பட்டுள்ளது. அந்த காயங்களினால் அந்த ஆடவர் தற்காலிகமாக விடுவிக்கப்பட்டுள்ளார்.

அந்த மோட்டார் சைக்கிளோட்டியின் மோட்டார் பறிமுதல் செய்யப்பட்டுள்ளதோடு, இதுவரை இச்சம்பவம் குறித்து 6 சாட்சிகளிடம் வாக்குமூலம் பெறப்பட்டுள்ளது.

கடந்த புதன்கிழமை நிகழ்ந்த அந்த விபத்தில், மேம்பால வளைவில், போக்குவரத்துக்கு எதிராக பயணித்த மோட்டார் சைக்கிளோட்டியை மோதுவதில் இருந்து தவிர்க்க முற்பட போது, அந்த 60 வயது Ducati ஓட்டுனர் கட்டுப்பாட்டை இழந்து சாலை தடுப்பை மோதி சுமார் 30 மீட்டர் உயரத்திலிருந்து கீழே தூக்கியெறியப்பட்டு மரணமடைந்தார்.


சுற்றுப்பயணிகளிடம் ஆடை கட்டுப்பாடுகளை எல்லை மீறிய வகையில் திணிக்காதீர்; திரெங்கானு அரசாங்கத்திற்கு அறிவுறுத்து

பெட்டாலிங் ஜயா, அக் 11 – ஷரியா விதிக்கு உட்பட்ட ஆடை கட்டுப்பாடுகளை முஸ்லிம் சுற்றுப்பயணிகளிடம் அமுலாக்குவதில் தீவிரம் காட்டும் திரெங்கானு அரசாங்கம் அது முஸ்லிம் அல்லாதோரின் சுதந்திரத்தில் கைவைப்பதாக அமைந்து விடக் கூடாது என அறிவுறுத்தப்பட்டுள்ளது.

கிளந்தானில் முஸ்லிம் அல்லாத வியாபாரி ஒருவர் “அநாகரிகமாக உடை அணிந்திருந்தார் எனக் கூறி அபராதம் விதிக்கப்பட்ட சம்பவம் மீண்டும் நிகழக்கூடாது என கூறியுள்ளார் முன்னாள் துணையமைச்சர் தி லியன் கேர்.

ஆடை கட்டுப்பாடுகளை விதிப்பதில் எல்லை மீறிய தீவிரப் போக்கு வேண்டாம் என அவர் கேட்டுக் கொண்டார்.

அது திரெங்கானுவிற்கும் சுற்றுப் பயண துறைக்கும் பெரும் பாதிப்பை ஏற்படுத்தும். அனைத்துலக அளவில் நாட்டின் நற்பெயருக்கு தவறான கண்ணோட்டத்தை ஏற்படுத்தி விடும். நம் நாட்டின் உஷ்ண நிலைக்கு ஏற்ப உள்நாட்டு மற்றும் வெளிநாட்டு சுற்றுப்பயணிகள் அரைகால் சட்டை அணிவது வழக்கம் எனவும் அவர் சுட்டிக்காட்டினார்.

திரெங்கானுவில் ஷரியா விதிக்கு உட்பட்ட ஆடை கட்டுப்பாடுகள் அமுலாக்கத்தில் கடுமையான போக்கு கடைபிடிக்கப்படும் என கடந்த ஞாயிற்றுக்கிழமை அம்மாநில நிர்வாகம் அறிவித்திருந்தது.

 Tags
Don’t overzealously enforce tourist dress code

Terengganu govt told


14-வது பொதுத் தேர்தலுக்கு முந்தைய போலி பிரச்சாரத்தின் மற்றுமொரு உதாரணம்  கார்டேனியா ரொட்டி ; கூறுகிறார் நஜிப்

டத்தோ ஸ்ரீ நஜிப் துன் ரசாக் பிரதமராக இருந்த காலத்தில், நாட்டில் பொருட்களின் விலை பன்மடங்கு அதிகரிக்கும் என போலியாக பிரச்சாரம் செய்யப்பட்டது.

அதற்கு அவ்வப்போது உதாரணமாக காட்டப்பட்டது,

கார்டேனியா ரொட்டிகள் தான்.

ஆனால், உண்மை என்னவென்றால், நஜிப் பிரதமராக இருந்த ஒன்பது ஆண்டுகளில், கார்டேனியாவின் மிகவும் பிரபலமான ரொட்டியான ஒரிஜினல் கிளாசிக் 400 கிராம் ரொட்டியின் விலை, 10 சென் அல்லது 4.2 விழுக்காடு அதிகரித்து, இரண்டு ரிங்கிட் 40 சென்னிலிருந்து, இரண்டு ரிங்கிட் 50 சென்னாக நிலைநிறுத்தப்படிருந்தது.

எனினும், நாட்டின் 14-வது பொதுத் தேர்தல் முடிந்த பின்னர், GST மீட்டுக் கொள்ளப்பட்ட பிறகு, ஐந்து ஆண்டுகளுக்குள் கார்டேனியா ஒரிஜினல் கிளாசிக் 400 கிராம் ரொட்டியின் விலை, 20 விழுக்காடு அதிகரித்து, ஐம்பது சென் ஏற்றம் கண்டு, மூன்று ரிங்கிட்டிற்கு விற்கப்படுகிறது.

அப்படியென்றால், GST மற்றும் நஜிப் நிர்வாகத்தின் கொள்கைகளால் பொருட்களின் விலை உயர்ந்ததாக கூறப்படுவது எப்படி அல்லது எந்த அளவுக்கு உண்மையாகும்? என டத்தோ ஸ்ரீ நஜிப் துன் ரசாக் தமது முகநூல் பதிவு வாயிலாக கேள்வி எழுப்பியுள்ளார்

 Tags
Another example of fake campaign

before the 14th General Election is Gardenia Roti;

Najib says


2022 SPM தேர்வு முடிவு ; ஜூன் எட்டாம் தேதி வெளியிடப்படும்

2022-ஆம் ஆண்டு, SPM தேர்வெழுதிய நான்கு லட்சத்து மூவாயிரத்து 637 மாணவர்கள், அடுத்த வியாழக்கிழமை, ஜூன் எட்டாம் தேதி தங்கள் தேர்வு முடிவுகளை சரிபார்த்துக் கொள்ளலாம்.

அன்றைய நாள், காலை மணி பத்து தொடங்கி, மாணவர்கள் தத்தம் பள்ளிகளில், தேர்வு முடிவுகளை பெற்றுக் கொள்ளலாம் என, கல்வி அமைச்சு தெரிவித்தது.

தனிப்பட்ட முறையில் SPM தேர்வெழுத்திய மாணவர்களுக்கு, அஞ்சல் வாயிலாக தேர்வு முடிகள் அனுப்பி வைக்கப்படும் அல்லது அவர்கள் மாநில கல்வித் துறையை தொடர்புக் கொள்ளலாம்.

அதே சமயம், myresultspm.moe.gov.my எனும் அகப்பக்கம் வாயிலாகவும், 15888 என்ற எண்ணில் குறுச்செய்தி வாயிலாகவும் மாணவர்கள் தங்கள் தேர்வு முடிவுகளை தெரிந்து கொள்ளலாம்.

2022-ஆம் ஆண்டு, நாடு முழுவதும் திறக்கப்பட்ட மூவாயிரத்து 355 தேர்வு மையங்களில், நான்கு லட்சத்து மூவாயிரத்து 637 மாணவர்கள் SPM தேர்வை எழுதினர்.

 Tags
Announced

on June 8

SPM 2022 results


நாட்டின் வருவாய் உயர்ந்தவுடன் அரசாங்க ஊழியர்களின் சம்பள உயர்வு பரிசீலிக்கப்படும்;  பிரதமர்

கோலாலம்பூர், மார்ச் 6 – நாட்டின் பொருளாதாரம் மேம்படைந்தவுடன் , அரசாங்க ஊழியர்களின் சம்பள உயர்வு விவகாரத்தை, அரசாங்கம் முதன்மையாக கவனிக்குமென, பிரதமர் டத்தோ ஶ்ரீ அன்வார் இப்ராஹிம் உறுதியளித்தார்.

தற்போதைய பொருளாதார சூழல் சம்பள உயர்வினை பரிசீலிக்க இடமளிக்கவில்லை என, புத்ராஜெயாவில் , பிரதமர் துறை ஊழியர்களின் மாதாந்திர கூட்டத்தின் போது , அவர் தெரிவித்தார்.

இவ்வேளையில், இவ்வாரம் வியாழக்கிழமை , மக்களவையில் 2023 பட்ஜெட்டின் விவாதங்களை நிறைவு செய்து வைக்கும்போது, நாட்டின் வருமானம் குறித்து ஆக்கப்பூர்வமான சில மேம்பாடுகளை தாம் அறிவிக்கப்போவதாக அன்வார் கூறினார்.

 Tags
civil servants' salaries

income increases

is prioritized

The issue of

when the national


நோன்பு பெருநாள் காலத்தில்  நெடுஞ்சாலைகளில் பழுது பார்க்கும்  பணிகள் நிறுத்தும்

கோம்பாக் ,ஏப் 18 – நாடு தழுவிய நிலையில் அனைத்து நெடுஞ்சாலைகளிலும் இம்மாதம் 18 ஆம்தேதி தொடங்கி மே 7ஆம் தேதிவரை பழுதுபார்க்கும் பணிகள் அனைத்தும் நிறுத்தப்படும். நோன்பு பெருநாள் கொண்டாட்டத்தின்போது வாகனங்களின் சுமுகமான போக்குவரத்தை உறுதிப்படுத்துவதற்கு இந்த நடவடிக்கை எடுக்கப்பட்டுள்ளதாக பொதுப்பணி அமைச்சர் டத்தோஸ்ரீ Alexander Nanth Linggi தெரிவித்தார். நெடுஞ்சாலை நிறுவனங்களின் அனுமதியோடு சாலைகளில் அனைத்து பழுதுபார்க்கும் பணிகள் மே 7ஆம்தேதிவரை நிறுத்திவைக்கும்படி தாம் பணித்திருப்பதாக அவர் கூறினார்.

 Tags
highways

on all

over raya

period

Roadworks

to stop


அம்னோவுக்கு  சுமையாக  ஸாஹிட்  இருக்கிறார்  – டாக்டர் ராமசாமி

கோலாலம்பூர், ஜன 15 – அம்னோவில் தலைவர் பதவிக்கு எவரும் போட்டியிடாவிட்டால் அகமட் ஸாஹிட் ஹமிடி தொடர்ந்து ஒன்றுமை அரசாங்கத்திற்கு ஆதரவாக இருப்பார். ஆனால் அவரது நிலை இருதலைக் கொல்லி எறும்பாகத்தான் இருக்கும் என பினாங்கு துணை முதலமைச்சரும் அம்மாநில DAP யின் துணைத்தலைவரான டாக்டர் பி .ராமசாமி தெரிவித்திருக்கிறார். ஸாஹிட்டின் நிலைக்கு இப்போதைக்கு பாதிப்பில்லை. ஆனால் அவர் அம்னோவுக்கும் அவ்வப்போது பக்காத்தான் ஹராப்பான் தலைமையிலான ஒற்றுமை அரசாங்கத்திற்கும் சுமையாக இருக்கும் வாய்ப்பு இருப்பதாக இன்று வெளியிட்ட அறிக்கை ஒன்றில் ராமசாமி கூறியுள்ளார்.

ஊழல் தோற்றத்திலிருந்து அம்னோ தன்மை தூய்மைப்படுத்திக் கொள்ளாதவரை அக்கட்சி எழுச்சிபெறமுடியாது. அதுவும் ஸாஹிட் ஹமிடி மோசமான ஊழல் கறைபடிந்தவராக பார்க்கப்படுகிறார் என்பதையும் ராமசாமி சுட்டிக்காட்டினார். அதே வேளையில் எதிர்வரும் பொதுத் தேர்தலில் மலாய்க்காரர்களின் வாக்குகளை எப்படி பக்காத்தான் ஹராப்பானும் அம்னோவும் பெறப்போகிறது என்பதில்தான் அவ்விரு கட்சிக்கும் பெரும் சவால் இருப்பதாக பிறை சட்டமன்ற உறுப்பினருமான ராமசாமி குறிப்பிட்டுள்ளார்.

 Tags
PROF RAMASAMY

zahid


மலேசிய கடப்பிதழை  வெளியிடும்  குறிப்பிட்ட அலுவலகங்கள்   சனி – ஞாயிறும் திறந்திருக்கும்

கோலாலம்பூர், ஜன 20- கடப்பிதழ்களை வெளியிடும் , குறிப்பிட்ட 20 குடிநுழைவு துறை அலுவலகங்கள் , ஜன 28-ஆம் தேதி முதல், சனி –ஞாயிறுகளிலும் செயல்படும்.

மலேசிய அனைத்துலக கடப்பிதழுக்கான புதிய விண்ணப்பங்களும், புதுப்பிப்பதற்கான விண்ணப்பங்களும் அதிகரித்திருக்கின்றன. அதையடுத்து, அந்த தேவையைப் பூர்த்தி செய்ய குறிப்பிட்ட அலுவலகங்கள் வார இறுதி நாட்களில் காலை மணி 8 முதல் மதியம் மணி 12. 30 வரை செயல்படுமென உள்துறை அமைச்சர் Datuk Seri Saifuddin Nasution Ismail தெரிவித்தார்.

இதனிடையே, UTC நகர்புற உருமாற்று மையங்களில் செயல்படும் குடிநுழைவு துறை அலுவலகங்கள் திறந்திருக்கும் நேரம், வார நாட்களில் மாலை மணி 7 வரையிலும், ஜோகூர், கெடா, கிளந்தான் , திரெங்கானு ஆகிய மாநிலங்களைத் தவிர இதர மாநிலங்களில் சனி –ஞாயிறுகளில் மாலை மணி 5 வரையிலும் நீட்டிக்கப்படுவதாகவும் அவர் கூறினார்.

 Tags
issuing

offices

operate

passport

selected

weekends


நாட்டில் விளையாட்டு மேம்பாட்டிற்கு கூடுதல் ஒதுக்கீடு தேவை

கோலாலம்பூர், அக் 9 – ஹாங்சோவில் நடைபெற்ற ஆசிய விளையாட்டுப் போட்டியில் மலேசியாவின் அடைவு நிலையை பார்க்கையில் நாட்டின் விளையாட்டுத்துறை சிறந்த மேம்பாட்டை அடைவதற்கு பெரிய அளவில் ஒதுக்கீடு தேவை என்பதை உணர்த்தியிருப்பதாக ஆசிய போட்டியில் மலேசிய விளையாட்டுக் குழுவுக்கு தலைவராக பணியாற்றிய சோங் கிம் ஃபாட் தெரிவித்துள்ளார். சீனா, ஜப்பான், தென் கொரியா மற்றும் இந்தியா போன்ற நாடுகள் விளையாட்டுத்துறையில் அடைந்த வளர்ச்சிக்கு பின்னால் நிதி வளங்கள் முக்கிய பங்காற்றியிருப்பதாக அவர் கூறினார்.

இம்மாதம் 13ஆம் தேதி வரவு செலவு திட்டம் தாக்கல் செய்யப்படவிருப்பதால் இந்த விவகாரம் இளைஞர் விளையாட்டுத்துறை அமைச்சர் ஹன்னா யோவின் கவனத்திற்கு கொண்டு வரப்பட்டிருப்பதாக மலேசிய ஒலிம்பிக் மன்றத்தின் உதவித் தலைவரும் மற்றும் மலேசிய வூசு சம்மேளனத்தின் தலைவருமான சோங் கிம் ஃபாட் கூறினார். மலேசியாவில் விளையாட்டு மேம்பாட்டிற்கு நமக்கு கூடுதல் நிதி ஒதுக்கீடு தேவைப்படுவதாக 19 ஆவது ஆசிய விளையாட்டுப் போட்டியின் முடிவில் செய்தியாளர் கூட்டத்தில் பேசியபோது அவர் தெரிவித்தார். இதனிடையே ஆறு தங்கம், எட்டு வெள்ளி மற்றும 18 வெண்கலம் என ஒட்டுமொத்தமாக 32 பதக்கங்களை வென்றதன் மூலம் மலேசிய விளையாட்டாளர்களின் அடைவு நிலை குறித்து தாம் திருப்தி அடைந்துள்ளதாக அவர் தெரிவித்தார்.

 Tags
kata ketua kontinjen

lebih besar

pacu industri sukan

Perlu dana


பொதுத் தேர்தலில் சொந்த  சின்னத்தில்  தனியாக  போட்டியிடும்  அஸாலினாவின் ஆலோசனை  தேசிய முன்னணியில் விவாதிப்பீர் –  ம.சீ.ச   வலியுறுத்து

கோலாலம்பூர், ஆக 24- எதிர்வரும் பொதுத் தேர்தலில் சொந்த சின்னத்தில் போட்டியிடுவது குறித்து அம்னோ பரிசீலிக்க வேண்டும் என அக்கட்சியின் தகவல் பிரிவு தலைவர் Azalina Othman தெரிவித்திருக்கும் ஆலோசனையை ம.சீ.ச சாடியது. இதுபோன்ற அறிக்கைகளை அஸாலினா பகிரங்கமாக வெளியடக்கூடாது. எந்தவொரு அரிசியல் வியூகமும் முதலில் தேசிய முன்னணி உறுப்பு கட்சிகளிடையே விவாதிக்க வேண்டுமென ம.சீ. சவின் உதவித் தலைவர் Ti Lian Ker தெரிவித்தார்.

2018ஆம் ஆண்டு Balakong தொகுதி இடைத்தேர்தலில் ம.சீ.ச சொந்த சின்னத்தில் போட்டியிட்டபோதிலும் தேசிய முன்னணியின் அனைத்து உறுப்புக் கட்சியின் இணக்கத்தோடு அந்த முடிவு எடுக்கப்பட்டதாக அவர் கூறினார். எனவே அஸாலினா தெரிவித்திருக்கும் ஆலோசனை வியூக அடிப்படையில் விவாதிக்கப்ட வேண்டுமே தவிர அதை பகிரங்கமாக பேச வேண்டிய அவசியமில்லையென

Ti Lian Ker வலியுறுத்தினார். இதனிடையே தாங்கள் போட்டியிடும் தொகுதியில் கட்சிக்கு வெற்றி வாய்ப்பும் மற்றும் அந்த தொகுதியின் ஆதரவும் இருக்குமானால் அம்னோ சொந்த சின்னத்தில் தாரளமாக போட்டியிடலாம் என இதற்கு முன் ம.இ.காவின் உதவித் தலைவர் டத்தோ டி.மோகனும் தெரிவித்திருந்தார்.

 Tags
Bincang dulu dengan BN

Kata MCA sussulan cadangan Azalina Umno tanding tiket Sendiri


விபத்திற்குப் பின்  கார் தீப்பற்றியது   ஆடவர் கருகி மரணம்  மனைவியும்   இரு பிள்ளைகளும்    காயம்

கோலாலம்பூர், ஜூன் 20 – கூலிமில் Jalan Kulim – Baling கில் விபத்திற்கு பின் கார் ஒன்று தீப்பிடித்து எரிந்ததில் ஓட்டுனர் இருக்கையில் சிக்கிக்கொண்ட 27 வயதுடை ஆடவர் ஒருவர் கருகி மாண்ட வேளையில் அவரது மனைவி மற்றும் இரு பிள்ளைகள் சொற்ப காயத்துடன் உயிர் தப்பினர். கூலிமிலிருந்து பாலிங்கை நோக்கி அந்த ஆடவர் ஓட்டிச் சென்ற புரோட்டோன் ஈஸ்வரா கார் கவிழ்ந்து சாலையின் எதிரே வந்த Toyota Camry காரில் மோதியது. இந்த விபத்தில் 46 வயதுடைய Toyota Camry கார் ஓட்டுனர் காயம் அடையவில்லையென கூலிம் மாவட்ட போலிஸ் தலைவர் Mohd Redzuan Saleh தெரிவித்தார். அந்த விபத்தில் காயம் அடைந்த 28 வயது பெண்ணும் அவரது மூன்று மற்றும் நான்கு வயதுடைய பிள்ளைகளும் கூலிம் மாவட்ட மருத்துவமனையில் தீவிர சிகிச்சை பிரிவில் சேர்க்கப்பட்டனர். இதனிடையே

Toyota Camry காரை ஓட்டிய நபர் காலாவதியான லைசென்ஸ் வைத்திருந்ததாக விசாரணையில் தெரியவந்துள்ளது.

 Tags
2 anak parah. nahas dikulim

Suami rentung. ; Isteri


மழைக்காக பேருந்து நிறுத்தத்தில் ஒதுங்கி இருந்தவர்களை பிக்கப் வாகனம் மோதியது ; ஒருவர் உயிரிழந்தார், இருவர் காயம்

சரிகேய், ஆகஸ்ட்டு 8 – மழை காரணமாக பேருந்து நிறுத்தத்தில் ஒதுக்கி இருந்தவர்களை பிக்கப் வாகனம் ஒன்று மோதித் தள்ளியதில் ஆடவர் ஒருவர் உயிரிழந்தார்.

அந்த ஆடவரின் சகோதரியும், சிறுவன் ஒருவனும் படுகாயமடைந்தனர்.

நேற்று நண்பகல் மணி 12.01 வாக்கில் மழை காரணமாக மோட்டார் சைக்கிளோட்டிகள் சிலர் பேருந்து நிறுத்தத்தில் ஒதுக்கியிருந்த போது அவ்விபத்து நிகழ்ந்ததாக, சரவாக் மாநில தீயணைப்பு நடவடிக்கை அறை பேச்சாளர் ஒருவர் தெரிவித்தார்.

Toyota Hilux ரக பிக்கப் வாகனம் மோதியதில், 39 வயது மதிக்கத்தக்க ஆடவர் சம்பவ இடத்திலேயே உயிரிழந்த வேளை ; அவரது 27 வயது சகோதரியும், மூன்று வயது சிறுவனும் சரிகேய் மருத்துவமனைக்கு கொண்டு செல்லப்பட்டனர்.

பிக்கப் ஓட்டுனரான 32 வயது ஆடவர், வாகனத்தின் இருக்கையில் சிக்கிக் கொண்டதால் காயமடைந்ததாக தெரிவிக்கப்பட்டது.

 Tags
dua cedera dirempuh pikap ketika berteduh di perhentian bas

Seorang maut


பொறுப்பற்ற முறையில் சமய உத்தரவை வெளியிடுவதை நிறுத்துவீர்; சிலாங்கூர்  சுல்தான்  வலியுறுத்து

ஷா அலாம், செப் 13 – நாட்டில் ஒற்றுமையை நிலைநாட்டுவதற்காக மக்கள் குறிப்பாக அரசியல் தலைவர்கள் Fatwa எனப்படும் சமய உத்தரவை பொறுப்பற்றத்தனமாக வெளியிடுவதை நிறுத்திக்கொள்ள வேண்டும் என மேன்மை தங்கிய சிலாங்கூர் சுல்தான், ஷராஃபுடின் இட்ரிஸ் ஷா கேட்டுக்கொண்டுள்ளார். எந்தவொரு அரசியல் கட்சி அல்லது பிரிவினருக்காக தாம் இந்த கோரிக்கையை எழுப்புவதாக யாரும் பார்க்கக்கூடாது . சில பொறுப்பற்ற அரசியல் தலைவர்களின் நடவடிக்கைகளால் மக்கள் பிளவுபடுவதைக் காண்பதைத் தாம் விரும்பவில்லையென சுல்தான் ஷராஃபுடின் நினைவுறுத்தினார்.

சாதகமான அரசியல் கட்சியினால் தவறான பரிந்துணர்வு உருவாகுவதைத் தடுக்கும் நோக்கத்திலேயே மாநில தேர்தல்கள் மற்றும் இடைத் தேர்தல்கள் முடிவுற்ற பிறகு இந்த அறிக்கையை வெளியிடுவது என தாம் முடிவு செய்ததாக சுல்தான் தெரிவித்தார். தங்களது சொந்த நன்மைக்காக சமயத்தைப் பயன்படுத்தும் அரசியல்வாதிகளால் மக்கள் பாதிக்கக்கூடாது, மற்றும் சமயத்தை ஒரு கருவியாக பயன்படுத்தக்கூடாது என நேற்று கிள்ளான் , இஸ்தானா அலாம் ஷாவில் வெளியிட்ட அறிக்கையில் சுல்தான் ஷராஃபுடின் இட்ரிஸ் ஷா கேட்டுக்கொண்டார்.

 Tags
Selangor Sultan

Stop issuing ‘fatwas’ irresponsibly


துன் மகாதீர் புத்ரா கட்சியில் இணைந்தார்

கோலாலம்பூர், பிப் 25 – அண்மையில் பெஜுவாங் கட்சியிலிருந்து வெளியேறிய துன் டாக்டர் மஹாதீர் முஹமட்டும், அவருடன் மேலும் 13 பேரும், Putra எனப்படும் Parti Bumiputera Perkasa Malaysia கட்சியில் இணைந்தனர்.

அதனை , பெஜுவாங் கட்சியின் முன்னாள் மத்திய செயற்குழு உறுப்பினர் Armin Baniaz Pahamin உறுதிப்படுத்தினார்.

ஊழலை ஒழிப்பதோடு, மலாய்க்காரர்களின் உரிமைகளை தற்காக்கும் தமது போராட்டத்தோடு, புத்ராவின் கொள்கைகளும் இருப்பதால், அக்கட்சியில் இணைவது பொருத்தமாக இருக்குமென இதற்கு முன்பு துன் மகாதீர் கூறியிருந்தார் என்பது குறிப்பிடத்தக்கது.

 Tags
joins

Putra

Tun Mahathir


மனிதவள அமைச்சர்  சிவகுமார்   இந்திய அமைச்சர்  முரளிதரன் சந்திப்பு

புத்ரா ஜெயா ஜூன் 2- இந்திய வெளியுறவு மற்றும் நாடாளுமன்ற

விவகாரங்களுக்கான இணை அமைச்சர் வி. முரளிதரன் இன்று மரியாதை நிமித்தமாக மனிதவள அமைச்சர் வி, சிவகுமாரை அவரது அலுவலகத்தில் சந்தித்து முக்கிய விவகாரங்கள் குறித்து பேச்சு நடத்தினார். மலேசியா மற்றும் இந்தியாவுக்கிடையே நீண்டகால நட்புறவும் ஒத்துழைப்பும் இருந்து வருவதால் அவை தொடரப்பட வேண்டும் என இந்த சந்திப்பின்போது சிவக்குமார் வலியுறுத்தினார்.

இரு நாடுகளுகிடையே பொருளாதாரா மற்றும் வர்த்தக ஒத்துழைப்பும் மேலும் வடைவடைய வேண்டும் என சிவக்குமார் கேட்டுக்கொண்டார்.

மனிதவள அமைச்சின் தலைமைச் செயலாளர் டத்தோஸ்ரீ டாக்டர் ஜைனி ஊஜாங், மலேசியாவுக்கான இந்திய தூதர் பி.என். ரெட்டி ஆகியோரும் இந்த சந்திப்பில் கலந்து கொண்டனர்.

 Tags
Indian minister

muralitharan meets

V Sivakumar


பெண் ஒருவர் போலீஸ் அதிகாரியால் தாக்கப்பட்டதாக கூறப்படும் வீடியோ ; சிலாங்கூர் போலீஸ் விசாரிக்கிறது

ஷா ஆலாம், செப்டம்பர் 26 – சிலாங்கூர் மாநில போலீஸ் படை உறுப்பினர் ஒருவரால், பெண் ஒருவர் தாக்கப்பட்டதாக கூறப்படும் வீடியோவை, சிலாங்கூர் போலீஸ் விசாரித்து வருகிறது.

அந்த காணொளி, மீண்டும் வைரலாக்கப்பட்டிருக்கும் பழைய காணொளி என்பது, சோதனையில் தெரிய வந்துள்ளதாக, சிலாங்கூர் மாநில போலீஸ் படைத் துணைத் தலைவர் டத்தோ எஸ். சசிகலா தேவி தெரிவித்தார்.

அந்த 26 வினாடி காணொளி, கடந்த ஆகஸ்ட்டு 29-ஆம் தேதி, முதல் முறையாக அடையாளம் காணப்பட்ட வேளை ; நேற்று முன்தினம், நண்பகல் மணி 12 வாக்கில், அது மீண்டும் இன்ஸ்டாகிராமில் பதிவேற்றம் செய்யப்பட்டது தெரிய வந்துள்ளது.

அதனை பதிவேற்றம் செய்தது, சிலாங்கூர் போலீஸ் படையின் பணிப்புரிந்த உறுப்பினர் என்பதும், அவர் தற்சமயம் உடலில் ஏற்பட்ட பாதி முடக்கம் காரணமாக, மருத்துவ விடுப்பில் சிகிச்சை பெற்று வருவதாகவும் சகிகலா சொன்னார்.

அந்த காணொளி தொடர்பில், இதுவரை போலீஸ் புகார் எதுவும் செய்யப்படவில்லை. எனினும், கட்டொழுங்கு அறிக்கை திறக்கப்பட்டு விசாரணை மேற்கொள்ளப்பட்டு வருகிறது.

சிலாங்கூர் போலீஸ் படை அதிகாரிகள் அல்லது உறுப்பினர்களை உட்படுத்திய விவகாரங்களில், ஒருபோதும் விட்டுக் கொடுக்கும் போக்கு கடைப்பிடிக்கப்படாது எனவும், நடப்பு சட்ட திட்டங்களுக்கு ஏற்ப கடும் நடவடிக்கை எடுக்கப்படுமெனவும் சசிகலா திட்டவட்டமாக கூறினார்.

 Tags
dipukul anggotanya

Polis Selangor

siasat video wanita dakwa


தேசிய  இடை நிலைப்பள்ளியில்  இந்திய மாணவரை மதம் மாற்ற முயற்சியா?  தாய்  போலிசில் புகார்

கோலாலம்பூர், பிப் 8 – கோலாலம்பூர், கூட்டரசு பிரதேசத்திலுள்ள தேசிய இடைநிலைப் பள்ளி ஒன்றில் பயிலும் தனது மகனை , அப்பள்ளிக்கூட ஆசிரியர் ஒருவர் மத மாற்றம் செய்ய வலியுறுத்தி இருப்பதாக, தாய் வசந்தி போலீசில் புகார் செய்துள்ளார்.

3-ஆம் படிவத்தில் பயிலும் தனது மகனின் பள்ளிக்கூட வட்சாப் குழுவில் , மாணவர்களுக்கும் Cikgu Arman எனப்படும் ஆசிரியருக்கும் இடையில் பரிமாறப்பட்ட குறுச்செய்திகளைப் படித்து பார்த்தபோது, தனக்கு அந்த விபரம் தெரிய வந்ததாக அவர் கூறினார்.

அதோடு , விளையாட்டில் கெட்டியான தனது மகன், தேசிய காற்பந்து அணியில் விளையாட வேண்டுமென்றால் , மதம் மாற வேண்டுமென அந்த ஆசிரியர் ஏமாற்ற முயன்றிருப்பதாவும் வசந்தி குறிப்பிட்டார் .

பெட்டாலிங் ஜெயாவிலுள்ள , மலேசி இந்து ஆகம அணியின் தலைவர் அருண் துரைசாமியின் தலைமையில் நடைபெற்ற செய்தியாளர் சந்திப்பில் வசந்தி இந்த விபரங்களை வெளியிட்டார்.

இதனிடையே, சம்பந்தப்பட்ட அந்த பள்ளிக்கூட ஆசிரியர் பல்லின மாணவர்கள் பயிலக் கூடிய பள்ளியில் போதிக்க தகுதி அற்றவர் எனவும் அவரை இடம் மாற்றம் செய்ய வேண்டுமெனவும் அருண் துரைசாமி கேட்டுக் கொண்டார்.

மேலும், சம்பந்தப்பட்ட பள்ளியில், முதல் நிலை வகுப்பு முஸ்லீம் மாணவர்களுக்கு மட்டுமே ஒதுக்கப்பட்டிருப்பதாகவும் , பிற இனத்தவர்கள் கல்வி கேள்விகளில் சிறந்து விளங்கினாலும் அவர்கள் இரண்டாவது வகுப்பிலே சேர்க்கப்படுவதாக அருண் துரைசாமி தெரிவித்தார்.

இவர்களின் குற்றச்சாட்டு இப்படி இருக்கையில் வணக்கம் மலேசியா விளக்கம் பெறுவதற்காக பள்ளி நிர்வாகத்தை தொடர்புக் கொள்ள முயற்சித்து வருகிறது.

இவ்வேளையில், இந்த விவகாரம் தொடர்பில் சம்பந்தப்பட்ட மாணவரின் பெற்றோர் பள்ளிக்கூட தலைமையாசியரை நாளை சந்திக்கவிருக்கின்றனர்.

 Tags
An attempt to convert an

Indian student in a

National Intermediate School


ரி.ம  17 லட்சம்  குத்தகை பெற  போலி ஆவணங்கள் பயன்படுத்தியதை குத்தகையாளர் ஒப்புக் கொண்டார்

அலோஸ்டார், பிப் 8 – நிறுவனத்தின் போலி வங்கிக் கணக்கறிக்கையை பயன்படுத்தி தூய்மைப்படுத்தும் 17 மில்லியன் ரிங்கிட் குத்தகையை பெற முயன்ற குற்றச்சாட்டை குத்தகையாளர் ஒருவர் ஒப்புக்கொண்டார். 46 வயதுடை Ronie Maharudin என்பவருக்கான தண்டனை நாளை பிப்ரவரி 9 ஆம் தேதி விதிக்கப்படும் என நீதிபதி Rohatul Akmar Abdullah தெரிவித்தார். குற்றவாளி என நிருபிக்கப்பட்டால் கூடியபட்சம் இரண்டு ஆண்டு சிறைத் தண்டனை மற்றும் அபராதம் அல்லது அவையிரண்டும் விதிக்கப்படும் குற்றவியல் சட்டத்தின் 471 ஆவது விதியின் கீழ் Ronie Akmar மீது குற்றஞ்சாட்டப்பட்டது.

 Tags
Contractor

obtain tender

pleads guilty

to using false documents to


குரங்கு என நினைத்து சக நண்பரை சுட்டார்; 69 வயது ஆடவர் கைது

கோலாலம்பூர், செப் 13 – மங்குஸ்தின் மரத்தில் குரங்கு ஏறுவதாக நினைத்து நண்பரை சுட்ட 69 வயது ஆடவர் ஒருவரை போலீசார் கைது செய்தனர். அந்த ஆடவர் வைத்திருந்த வேட்டைத் துப்பாக்கியும் பறிமுதல் செய்யப்பட்டதாக கெமாமன் போலீஸ் தலைவர் ஹன்யான் ரம்லான் தெரிவித்தார். திரங்கானு, கெர்தேவில் நடந்த அந்த சம்பவத்தில் 54 வயது ஆடவர் கையில் துப்பாக்கி தோட்டா காயத்திற்கு உள்ளானாதைத் தொடர்ந்து அவர் கெமமான் மருத்துவமனையின் தீவிர சிகிச்சை பிரிவில் சிகிச்சை பெற்றார். மங்குஸ்தீன் மரத்தில் கிளைகள் அசைவதைக் கொண்டு குரங்குகள் தான் மங்கீஸ்தின் பழத்தைத் தின்பதற்கு ஏறியிருப்பதாக நினைத்து துப்பாக்கியால் சுட்டதாக அந்த முதியவர் ஒப்புக்கொண்டார். 1990ஆம் ஆண்டின் சுடும் ஆயுத சட்டத்தின் 37 ஆவது விதியின் கீழ் இச்சம்பவம் குறித்து விசாரணை மேற்கொள்ளப்பட்டு வருவதாக ஹன்யான் ரம்லான் கூறினார்.

 Tags
polis tahan warga emas

Tembak rakan disangka monyet


கிழிந்த ஜுன்ஸ் அணிய தடை ; மாணவர்கள் ஒப்பந்தத்தில் கையெழுத்திடுவதை கட்டாயமாக்கியுள்ளது கொல்கத்தா கல்லூரி

கொல்கத்தா, செப்டம்பர் 1 – கிழிந்த ஜுன்ஸ் அல்லது செயற்கையாக கிழிக்கப்பட்ட ஜுன்ஸ் கால்சட்டைகளை அணிவது, தற்போதுள்ள இளைஞர்கள் மத்தியில், ஒரு புதிய கலாச்சாரமாகவே உருவெடுத்துள்ளது.

கிழிந்த ஜுன்ஸ் அணிவதை ஒரு “டிரன்டாக” இளைஞர்கள் கருதுகின்றனர். அதுபோல உடை அணியாதவர்கள் பின்தங்கியவர்களாகவும் பார்க்கப்படுகின்றனர்.

எனினும், அதுபோன்ற டிரன்டிற்கு தடை விதித்துள்ளது, இந்தியா, கொல்கத்தாவிலுள்ள, ஏஜேசி போஸ் கல்லூரி.

அந்த கல்லூரியில், புதிய கல்வி தவணையை தொடங்கும் முதலாம் ஆண்டு மாணவர்கள், கிழிந்த ஜுன்ஸ் அல்லது செயற்கையாக கிழிக்கப்பட்ட ஜுன்ஸ் கால்சட்டைகளை அணிந்து கல்லூரிக்கு வரமாட்டோம் எனும் உறுதிமொழி பத்திரத்தில் கையெழுத்திடுவது கட்டாயமாக்கப்பட்டுள்ளது.

எனினும், அது போன்றதொரு உறுதிமொழியில், கையெழுத்திட வேண்டிய அவசியம் என்ன வந்தது? என நம்மில் பலர் கேட்கலாம்.

மாணவர்களிடையே கட்டொழுங்கையும், நன்னடத்தையும் பேண அந்த கடுமையான நடவடிக்கை மேற்கொள்ளபடுவதாக, ஏஜேசி போஸ் கல்லூரியின் முதல்வர் பூர்ண சந்திர மைதி கூறியுள்ளார்.

இதற்கு முன், கிழிந்த ஜுன்ஸ் அணிய வேண்டாம் என மாணவர்கள் வாய் வார்த்தையாக மட்டுமே கேட்டுக் கொள்ளப்பட்டனர். எனினும், அதனை யாரும் பொருட்படுத்துவதாக தெரியவில்லை. அதனால் தான், உறுதிமொழியில் கையெழுத்திடும் நடவடிக்கை அமலுக்கு கொண்டு வரப்பட்டதாகவும் பூர்ண சந்திர மைதி தெளிவுப்படுத்தினார்.

இந்நிலையில், கல்லூரியின் அந்த கடுமையான நடவடிக்கை, மாணவர்களின் சுதந்திரத்திற்கு தடை விதிக்கும் வகையில் இருப்பதாக, அங்கு பணிப்புரியும் விரிவுரையாளர்கள் சிலரும், மாணவர்களும் அதிப்தியை வெளிப்படுத்தியுள்ளனர்.

 Tags
asks freshers

Kolkata college

No torn jeans:

to sign affidav


தேர்ந்தெடுக்கப்பட்டவர்கள் மீது குற்றச்சாட்டு  கொண்டுவருவதாக   கூறுவதா ?   பிரதமர் அன்வார் சாடல்

கோலாலம்பூர், மார்ச் 14 – எந்தவொரு அடிப்படை ஆதாரமின்றி அரசாங்கம் கொடுரமாக நடந்துகொள்வதாக கூறப்படும் குற்றச்சாட்டை தாம் வன்மையாக மறுப்பதாக பிரதமர் டத்தோஸ்ரீ அன்வார் இப்ராஹிம் தெரிவித்தார். அதோடு தேர்ந்தெடுக்கப்பட்டவர்கள் மீது குற்றச்சாட்டு கொண்டுவரும் நடைமுறையை தமது அரசாங்கம் பின்பற்றுவதாக கூறப்படுவதும் ஏற்புடையதாக இல்லையென அன்வார் கூறினார். நீதிமன்ற விவகாரங்களில் நான் தலையிடுவதாக தேவையற்ற பழிகளை எனக்கு எதிராக வாரி இறைப்பதை எதிர்க்கட்சியினர் நிறுத்திக்கொள்ள வேண்டும் என அன்வார் கேட்டுக்கொண்டார். ஆதரத்துடன் எதையும் கூறவேண்டும். மலேசிய ஊழல் தடுப்பு ஆணையம் மற்றும் சட்டத்துறை தலைவரிடம் உண்மையை கேட்டு விளக்கம் பெற வேண்டும் என இன்று நாடாளுமன்றத்தில் கேள்விக்கு பதில் வழங்கியபோது அன்வார் வலியுறுத்தினார்.

 Tags
Accusing me of

Anwar says

evidence is unjust

meddling without


பிப் 15 முதல்  ஆரம்பப் பள்ளி மாணவர்கள், உடற் பேறு குறைந்தவர்களுக்கு இலவச ரயில் சேவை

கோலாலம்பூர் , ஜன 21 – பிப்ரவரி  15-ஆம்  தேதி முதல், பள்ளிச்  சீருடை  அணிந்த  12 வயது வரையிலான மாணவர்களுக்கும் ,  உடற் பேறு குறைந்தவர்களுக்கும் , KTMB   நிறுவனம் இலவச  ரயில் போக்குவரத்து சேவையை வழங்கும்.  Subang Skypark -கிலிருந்து   KL Sentral  வரையிலான  KTM Komuter   சேவையை  ஒத்தி வைத்திருப்பதின்  வாயிலாக அரசாங்கத்தால்    ஆண்டுக்கு  1 கோடியே  50 லட்சம் ரிங்கிட்டை  மிச்சப்படுத்த  முடிந்திருக்கிறது.  அந்த தொகையைக் கொண்டு, குறிப்பிட்ட  தரப்புக்கு  இலவச  ரயில் போக்குவரத்து  சேவையை வழங்க முடிந்திருப்பதாக,  போக்குவரத்து அமைச்சர்  Datuk Seri Anthony Loke  தெரிவித்தார்.   வடக்கு  மற்றும்  கிள்ளான் பள்ளத்தாக்கு பகுதியிலும், Gemas – Tumpat   நகர்  பகுதிக்கு இடையிலும்  மேற்கொள்ளப்படும்  ரயில் சேவையை ஆரம்பப் பள்ளி மாணவர்களும்,  உடற் பேறு குறைந்தவர்களும்  இலவசமாக பெற முடியும். அதோடு ,  கிளந்தானில் நாளொன்றுக்கு  ஒரு  ரிங்கிட்  கட்டணத்தில்  கிளந்தான் Dabong – கிலிருந்து  Kuala Geris  – சுக்கு   ரயில்  பயணம் மேற்கொள்ளும் 150 மாணவர்களும்   அந்த  இலவச  ரயில் பயணத் திட்டத்தின் கீழ்  பயனடைவார்கள் என  அந்தோணி லோக் கூறினார்.

 Tags
15 Feb

disabled

primary school students ride

the KTMB train for free from


ஓடுபாதையில் சறுக்கி பாதியாக உடைந்த ஜெட் விமானம்; கடும் மழையில் மும்பை விமான நிலையத்தில் பரபரப்பு

மும்பை, செப் 15 – மும்பை விமான நிலையத்தில் நேற்று கடும் மழையின்போது மாலை மணி 5.02 அளவில் தரையிறங்கிய தனியார் ஜெட் விமானம் ஒன்று ஓடுபாதையிலிருந்து சறுக்கி விபத்தில் சிக்கியது. அந்த விமானத்தில் ஆறு பயணிகள், இரண்டு பணியாளர்கள் என எட்டு பேர் பயணம் செய்தனர். அவர்கள் அனைவரும் இந்த விபத்தில் காயம் அடைந்தனர். அந்த விமானத்தின் விமானி கடுமையாக காயம் அடைந்தார். விமான நிலையத்தில் பெய்த கடுமையான மழையே அந்த விபத்திற்கு காரணம் என கூறப்பட்டது. இந்த சம்பவத்தினால் மும்பை விமான நிலையத்தில் தரையிறங்க வேண்டிய பல விமானங்கள் கோவா மற்றும் அமெதபாட் விமான நிலையங்களுக்குத் திருப்பி அனுப்பப்பபட்டதாக மும்பை விமான நிலையத்தின் கட்டுப்பாட்டு நிலைய உயர் அதிகாரி தெரிவித்தார்.

 Tags
Mumbai airport

passengers injured

pilots

Private jet skids off


சந்தேகத்திற்குரிய அடையாளம் ‘ தெரியாத  பறக்கும்  பொருள் காணப்பட்டதால்  துருக்கியில்  12 மணி நேரம் விமான சேவைகள்   இடைநீக்கம்

காஷியடென், மே 21 – Turkiye- யின் தென் பகுதியில் பயணிகள் விமானத்தின் radar ஒன்றில் UFO எனப்படும் சந்தேகத்திற்குரிய அடையாளம் தெரியாத பறக்கும் பொருள் காணப்பட்டதைத் தொடர்ந்து 12 மணி நேரங்களுக்கு விமானப் பயணங்கள் தற்காலிகமாக ரத்துச் செய்யப்பட்டன. நள்ளிரவு வேளையில் விமான நிலையத்திற்கு வந்துகொண்டிருந்த விமனத்தின் radar-ரில் Gaziantep City -யில் 2,743.2 மீட்டர் அல்லது 9,000 அடி உயரத்தில் அடையாளம் தெரியாமல் பறக்கும் பொருள் காணப்பட்டது. சம்பந்தப்பட்ட அந்த விமானத்தின் விமானி விமான போக்குவரத்துக் கட்டுப்பாட்டு நிலையத்திற்குத் தகவல் கொடுத்ததைத் தொடர்ந்து மற்ற விமானங்கள் அனைத்தும் Adana மற்றும் Sanlirufa நகர்களுக்குத் திருப்பி விடும்படி பணிக்கப்பட்டன. குறைந்தது 18 விமானப்பயணங்கள் ரத்துச்செய்யப்பட்டதோடு 12 மணி நேரத்திற்கு பின்னரே விமான சேவைகள் மீண்டும் செயல்படத் தொடங்கின.

 Tags
due to suspected

Flights suspended

for 12 hours

UFO in Se Turkiye


கல்வி நிறுவனங்களுக்கு Space X -சின் ஸ்டார்லிங்க் இணைய சாதனங்களை வாங்குகிறார் பிரதமர் அன்வார்

பெட்டாலிங் ஜெயா ஜூலை 16: நாடு முழுவதும் உள்ள பல்கலைக்கழகங்கள், கல்லூரிகள் மற்றும் பள்ளிகளில் பயன்படுத்துவதற்கு 40 ஸ்டார்லிங்க் இணைய சாதனங்களை அரசாங்கம் வாங்க இருப்பதாக பிரதமர் அன்வார் இப்ராகிம் தெரிவித்துள்ளார்.

டெஸ்லா மற்றும் ஸ்பேஸ் எக்ஸ் நிறுவனர் எலான் மஸ்க்குடன் காணொலி சந்திப்பு நடத்திய பிறகு இந்த முடிவு எடுக்கப்பட்டதாக அவர் கூறினார்.

“பொதுவாக கிராமப்புறங்களில் இணைய தொடர்ப மேம்படுத்த ஸ்டார்லிங்க் பயன்படுத்தப்படலாம்.

இருப்பினும், மற்ற இடங்களில் செயல்படுத்தப்படுவதற்கு முன்பு முதலில் கல்வி நிறுவனங்களில் நிறுவப்படும்” என்று அன்வார் தெரிவித்தார்.

Starlink என்பது SpaceXன் செயற்கைக்கோள் தகவல் இணையத் தொடர்பு சாதனமாகும். இது பூமியின் சுற்றுப்பாதையில் உள்ள SpaceX மூலம் இணைய சேவைகளை தடங்கல் இல்லாமல் வழங்குகிறது.

 Tags
Anwar orders 40 Starlink internet devices

for schools

universities


கெடா பெலாந்திக்   சட்டமன்ற  உறுப்பினர் கவலைக்கிடம்

அலோஸ்டார், மே 4 – கெடா Belantik சட்டமன்ற உறுப்பினர் டத்தோ Mohd Isa Shafie

கவலைக்கிடமான நிலையில் சுங்கைப் பட்டாணி சுல்தான் அப்துல் ஹலிம் மருத்துவமனையின் அவசர சிகிச்சை பிரிவில் அனுமதிக்கப்பட்டுள்ளார். இருதயம், நுரையீரல் மற்றும் சிறுநீரகத்தில் கிருமி தொற்றுக்கு உள்ளாகியதால் நேற்று இரவு ஏழு மணி முதல் அவர் சிக் மருத்துவமனையில் சிகிச்சை பெற்றதோடு பின்னர் இன்று விடியற்காலை மணி 4 அளவில் சுல்தான் அப்துல் ஹலிம் மருத்துவமனயில் சேர்க்கப்பட்டதாக சிக் பாஸ் துணைத் தலைவர் Ahmad Tarmizi Sulaiman தெரிவித்தார். Mohd Isa Shafie யை பார்ப்பதற்கு வெளியார் எவரும் அனுமதிக்கபடவில்லை என்றும் அவர் கூறினார்.

 Tags
appoint

assembly

condition

in critical

Isa Shafie

man


விநோசினி மின்சாரம் தாக்கி உயிரிழந்தார் ; உறுதிப்படுத்தியது நீதிமன்றம்

கோலாலம்பூர், பிப் 15 – வட மலேசிய பல்கலைக்கழக மாணவி எஸ். விநோசினி, மின்சாரம் தாக்கி உயிரிழந்ததாக, அவரது மரணத்துக்கான காரணத்தை விசாரித்த நீதிமன்றம் உறுதி செய்திருக்கின்றது.

எனினும், 20 வயதான அந்த மாணவியின் குடும்பத்தினருக்கு தெரிவிக்காமலே அந்த மரண விசாரணை ரகசியமாக மேற்கொள்ளப்பட்டதாக, அக்குடும்பத்தினரின் வழக்கறிஞர் எம். மனோகரன் தெரிவித்தார்.

அதோடு, குடும்பத்தினர் காரணத்தை கண்டறிவதற்கான விண்ணப்பத்தை செய்த பின்னரே, அவர்களுக்கு தகவல் தெரிவிக்கப்பட்டது. இவ்வாண்டு ஜனவரி 25 -ஆம் தேதி விநோசினியின் மரணத்துக்கான காரணம் உறுதி செய்யப்பட்டதாகவும் அவர்களுக்கு வழங்கப்பட்டிருந்த கடிதத்தில் குறிப்பிடப்பட்டிருந்தது.

இதனிடையே, மரண விசாரணை நீதிமன்றத்தின் அந்த முடிவு, நேற்று உயர்கல்வி அமைச்சர் வெளியிட்ட கூற்றுடன் முரண்பட்டிருப்பதாகவும் அவர் கூறினார்.

உயர்கல்வி அமைச்சர் Mohamed Khaled Nordin, விநோசினியின் மரணம் குறித்த விசாரணையை போலீஸ் இன்னும் நிறைவு செய்யவில்லை என கூறியிருந்தார்.

நீதிமன்றத்தின் மரண விசாரணையே முடிவுபெற்று விட்ட நிலையில், ஏன் போலீஸ் விசாரணை இன்னும் தொடர்கின்றது என அமைச்சர் கூற வேண்டுமென மனோகரன் வினவினார்.


PJ சிட்டி பேருந்தை பயன்படுத்தும் வெளிநாட்டவர்களுக்கு 90 சென் கட்டணம் ; திட்டமிட்டப்படி தொடரும்

இம்மாதம் 15-ஆம் தேதி தொடங்கி, இலவச PJ சிட்டி பேருந்து சேவையை பயன்படுத்தும் வெளிநாட்டவர்களுக்கு 90 சென் கட்டணம் விதிக்கும் நடவடிக்கை, திட்டமிட்டபடி தொடருமென பெட்டாலிங் ஜெயா மேயர் டத்தோ முஹமட் அசான் எம்டி அமீர் தெரிவித்தார்.

அந்த பேருந்து சேவை மலேசியர்களுக்காக இலவசமாக தொடங்கப்பட்டது என்பதால், அவர்கள் வழக்கம் போல அதனை இலவசமாக பயன்படுத்தலாம்.

எனினும், தற்போது வெளிநாட்டவர்களும் அச்சேவையை அதிகம் பயன்படுத்த தொடங்கிவிட்டனர். அதனால் அவர்களுக்கு கட்டணம் விதிக்க வேண்டிய நேரம் வந்து விட்டதாக முஹமட் அசான் சொன்னார்.

அந்த பேருந்து சேவைக்கு விதிக்கப்படும் கட்டணம், பொது போக்குவரத்து அறக்கட்டளையிடம் வழங்கப்படும்.

பெட்டாலிங் ஜெயா நகராண்மைக் கழகத்தின் முழு நிதியாதரவில், 20 இலவச பேருந்துகள் சேவையை வழங்கி வருவது குறிப்பிடத்தக்கது.

மேற்கொள்ளப்படுகிறது. அதில் மாற்றம் எதுவும் இல்லை.

 Tags
90sen

bus

charge

foreigners

PJ City

stays

using


வேலைப் பளுவிலும் பேத்தியுடன்  விளையாடிய அன்வார்

கோலாலம்பூர், பிப் 9 – பிரதமர் டத்தோ அன்வார் இப்ராஹிம், நாட்டின் நிர்வாகத்தை கவனிக்க வேண்டிய மிகப் பெரிய பொறுப்பை தமது தோளில் சுமந்திருந்தாலும், தமது பேரப் பிள்ளைகளுடன் விளையாடுவதற்கு , அவருக்கு அது தடையாக அமையவில்லை.

வேலை முடிந்து வீட்டில் தமது பேத்தியுடன் அன்வார் விளையாடும் காணொளி டிக் டாக்கில் பகிரப்பட்டு , வலைத்தளவாசிகள் பலரது கவனத்தைப் பெற்றுள்ளது.

அன்வார் பேத்தியுடன் விளையாடுவதைப் பார்க்க மிக அழகாக உள்ளது, நீடித்த ஆரோக்கியம் அவருக்கு கிட்டட்டுமென வலைத்தளவாசிகள் பதிவிட்டுள்ளனர்.

இவ்வேளையில், நேற்று அன்வாரின் டிக் டாக்கில் பகிரப்பட்ட அந்த காணொளி இதுவரை 2 லட்சத்துக்கும் அதிகமான லைக்ஸ்களைப் பெற்றிருப்பதோடு, தொள்ளாயிரத்திற்கு அதிகமான முறை மறுபகிர்வும் செய்யப்பட்டுள்ளது.

 Tags
Anwar steals time to

play with grandchildren


கழிப்பறையை பயன்படுத்த அனுமதிக்காததால்; விமானத்தின் தரையிலேயே சிறுநீர் கழித்த பெண்

வாஷிங்டன், ஜூலை 27 – வாஷிங்டனில், Spirit Airlines-க்குச் சொந்தமான விமானத்தில் பெண் ஒருவர் தரையில் சிறுநீர் கழிக்கும் காணொளி வைரலாகியுள்ளது.

அவ்விமானப் பணிப்பெண் அப்பெண்ணை 2 மணி நேரங்களாக விமானத்தை பயன்படுத்த அனுமதிக்காததால், இறுதியில் தாங்க முடியாமல் அப்பெண் இச்செயலை செய்ததாக அறியப்படுகிறது.

தானது கால்சட்டையை கழற்றி அவர் சிறுநீர் கழித்துக் கொண்டிருக்கும்போது, நான் சிறுநீர் கழிக்க வேண்டும் என கூறிக்கொண்டிருந்தேன்.2 மணி நேரங்களாக நீங்கள் என்னை அனுமதிக்கவில்லை. என மீது எம்மாதிரியான சட்ட நடவடிக்கைகள் வேண்டும் என்றாலும் எடுத்துக் கொள்ளுங்கள் என்று கூறியுள்ளார்.

இதனிடையே, விமானம் புறப்பட்ட பின்னர் கழிவறையை பயணிகளின் பயன்பாட்டிற்கு திறக்காததால், அப்பெண்ணுக்கு அனுமதி வழங்கப்படவில்லை என கூறப்பட்டுள்ளது.

இதுகுறித்து கருத்துரைத்துள்ள வலைத்தளவாசிகள், அப்பெண்ணின் அநாகரிகமான செயலை கண்டித்துள்ளதோடு, விமானம் புறப்பட்டு 2 மணி நேரங்களா கழிவரை பயன்பாட்டிற்கு திறந்து விடாமல் இருந்தீர்கள் என விமான நிறுவனத்தையும் சாடியுள்ளனர்.

 Tags
gors viral

on flights floor

woman urinates


மோட்டார் சைக்கிளில்  Wheelie  சாகசம்  குற்றச்சாட்டை  இளம் தப்பதியர்  ஒப்புக் கொண்டனர்

குவந்தான், மே 5 – மோட்டார் சைக்கிளின் முன் டயரை மேலே உயர்த்தி Wheelie சாகசத்தில் ஈடுபட்ட குற்றச்சாட்டை இளம் தம்பதியர் ஒப்புக் கொண்டனர். 17வயதுடைய அந்த இருவரும் மாஜிஸ்திரேட் Fatinah Abu Bakar முன்னிலையில் குற்றச்சாட்டு வாசிக்கப்பட்டபோது அதனை ஒப்புக்கொண்டனர். கார் கழுவும் வேலையை செய்துவரும் 17 வயது இளைஞன் பின் டயரில் மட்டும் மோட்டார் சைக்கிள் ஓட்டும் வீலி சாகசத்தில் ஈடுபபட்டதாக குற்றஞ்சாட்டப்பட்டார். இன்னமும் பள்ளியில் பயின்றுவரும் 17 வயது இளம் பெண் அந்த மோட்டார் சைக்கிளில் அமர்ந்திருந்ததாக குற்றஞ்சாட்டப்பட்டார்.

அந்த இருவரும் குறைவான ஜாமின் தொகையை வழங்கும்படி கேட்டுக்கொண்டனர். அவர்கள் ஒவ்வொருவருக்கும் 800 ரிங்கிட் ஜாமின் அனுமதிக்கப்பட்டது, இவர்களுக்கு ஜூன் 7ஆம் தேதி தண்டனை விதிக்கப்படும் என தெரிவிக்கப்பட்டது. மோட்டார் சைக்கிளில் சாகசத்தில் ஈடுபடும் காட்சியைக் கொண்ட காணொளி வைரலானதை தொடர்ந்து சாலையை பயன்படுத்தும் மற்றவர்களுக்கு மிரட்டலாக மோட்டார்சைக்கிள் ஓட்டிய குற்றத்திற்காக அந்த தம்பதியர் மே 1ஆம் தேதி கைது செய்யப்பட்டனர்.

 Tags
plead guilty

Stunt

Teen couple

to pulling wheelie


இந்தி சினிமாவை பொலிவூட்  என்றழைப்பதை  நிறுத்துவீர்   இயக்குனர்  மணி ரத்னம் வெறி மாறன் வலியுறுத்து

சென்னை , ஏப் 22 – இந்தி சினிமவை பொலிவூட் என்றழைப்பது நிறுத்தப்பட வேண்டும் என மூத்த இயக்குனர் மணி ரத்னம் கேட்டுக்கொண்டார். சென்னையில் நடைபெற்ற இரண்டாவது Cii Dakshin Media மற்றும் பொழுதுபோக்கு உச்சநிலை கூட்டத்தில் உரையாற்றியபோது அவர் இதனை தெரிவித்தார். தென்னிந்திய திரைப்படங்களின் விளைவுகள் என்ற தலைப்பில் உரையாற்றியபோது மணிரத்தினம் இதனை தெரிவித்தார். இந்திய திரைப்பட தொழில்துறையை Bollywood அல்லது Kollywood என்றைப்பது திரைப்பட தொழில்துறைக்கு எதிராக இருப்பதாக அவர் கூறினார். இந்திய சினிமாவை பொலிவூட் என்று அடையாளம் கூறுவது நிறுத்தப்பட வேண்டும் என்ற இயக்குனர் மணி ரத்னத்தின் கோரிக்கைக்கு இயக்குனர் வெற்றி மாரனும் இணக்கம் தெரிவித்துள்ளனர்.

 Tags
Bollywood

calling itself

concurs

Hindi cinema

MANI RATNAM

says

should stop

Vetri Maaran


சொக்சோ வாரிய இயக்குனராக டி. கண்ணன் நியமனம்

கோலாலம்பூர், மார்ச் 4,-சொக்சோ சமூக நல பாதுகாப்பு நிறுவனத்தின் இயக்குனராக டி.. கண்ணன் நியமனம் செய்யப் பட்டுள்ளார்.மனிதவள அமைச்சர் வி. சிவக்குமார் இந்த நியமனத்திற்கான கடித்தத்தை கண்ணனிடம் வாழங்கினார்.பெர்கேசோ தலைமை செயல்முறை அதிகாரி டத்தோஸ்ரீ முஹம்மத் அஸ்மான் அஜீஸ் கலந்து கொண்டார்.சொக்சோவின் முதலீட்டு வாரிய இயக்குநராக நியமனம் பெற்றுள்ளது மகிழ்ச்சியளிக்கிறது.

இவ்வேளையில் ஜசெக தலைவர் லிம் குவான் எங், மனிதவள அமைச்சர் சிவக்குமார் ஆகியோருக்கு நன்றிகளை தெரிவித்து கொள்கிறேன்.மேலும் இந்த பொறுப்பின் வாயிலாக சொக்சோவின் வளர்ச்சிக்கு உரிய பங்க ஆற்றுவேன் என்று கண்ணன் கூறினார்.

 Tags
appointment

D. Kannan's

Socso Board Director


Jana Wibawa  திட்ட விசாரணையில் யாருடைய தலையீடும் இல்லை : MACC

கோலாலம்பூர், மார்ச் 11 – Jana Wibawa திட்டம் தொடர்பில் சிலர் விசாரணைக்கு உட்படுத்தப்பட்டது, அரசியல் நோக்கம் கொண்டது என கூறப்படுவதை MACC –மலேசிய ஊழல் தடுப்பு ஆணையம் மறுத்திருக்கின்றது.

தாங்கள் சொந்தமாக சேகரித்த தகவல், ஆதாரங்கள் அடிப்படியிலே ஒரு நபர் மீது விசாரணை அறிக்கை திறக்கப்படும். அதன் பின்னர் மேற்நடவடிக்கைக்காக, முழுமைப் பெற்ற அறிக்கை தேசிய சட்டத் துறையிடம் வழங்கப்படுமென அவ்வாணையம் கூறியது.

இந்த விசாரணையில் யாருடைய தலையீடும் இருக்காது எனவும் அவ்வாணையம் ஓர் அறிக்கையின் வாயிலாக குறிப்பிட்டது.

 Tags
investigation is free

macc

of any interference

The Jana Wibawa


நாட்டில்    கோவிட் தொற்று    கடந்த வாரம்    3 விழுக்காடு     உயர்ந்தது

கோலாலம்பூர், மே 5 – புதிதாக கோவிட் தொற்றுக்கு உள்ளானவர்களின் எண்ணிக்கை கடந்த வாரம் 3 விழுக்காடு அதிகரித்து 4,963 ஆக உயர்ந்ததாக சுகாதாரத்துறையின் தலைமை இயக்குனர் டாக்டர் Radzi Abu Hassan தெரிவித்துள்ளார். அதோடு அரசாங்க மருத்துவமனைகளில் கோவிட் தொற்றினால் அனுமதிக்கப்பட்ட நோயாளிகளின் எண்ணிக்கையும் 5,8 விழுக்காடு உயர்ந்ததாகவும் அவர் கூறினார். கோவிட் தொற்று அதிகரிக்காமல் இருப்பதை தவிர்ப்பதற்கு மக்கள் முன்கூட்டியே தடுப்பு நடவடிக்கையை எடுக்கும்படி டாக்டர் Radzi கேட்டுக்கொண்டார். தொற்றின் தாக்கத்தை தவிர்ப்பதற்கு முதலாவது தடுப்பூசி மற்றும் பூஸ்டர் ஊசியையும் செலுத்திக்கொள்ளும்படி அவர் வலியுறுத்தினார்.

 Tags
cases up 3%

last week

New covid19

to 4963


15,000 -கும் மேற்பட்ட உணவகங்களில் 5 ரிங்கிட்டில்  மதிய-இரவு உணவு

சுபாங் ஜெயா, ஜன 31 – நாடு முழுவதுமுள்ள 15,000 -கும் அதிகமான உணவகங்களில், B40 குறைந்த வருவாய் பெறும் பிரிவினருக்காக, 5 ரிங்கிட்டில் மதியம் அல்லது இரவு உணவு விற்கப்படும்.

அரசாங்கம் அறிவித்த ‘Menu Rahmah’ திட்டத்தின் கீழ், குறைந்த விலையில் அந்த உணவு விற்கப்படுமென, உள்நாட்டு வாணிப வாழ்க்கை செலவீனத் துறையின் அமைச்சர் டத்தோ ஶ்ரீ சாலாவுடின் அயோப் ( Datuk Seri Salahuddin Ayub) தெரிவித்தார்.

இதனிடையே, வருமானம் குறைவானவர்களுக்காக ஏற்படுத்தப்பட்டிருக்கும் இந்த திட்டத்தை வசதி உள்ளவர்களும் பயன்படுத்திக் கொள்ள வேண்டாமென சாலாவுடின் நினைவுறுத்தினார்.

 Tags
B40 starting today

menu RM5 for

More than 15000

restaurants offer Rahmah


லாட்டரி விற்பனை நிலையத்தில்கார் மோதியதில்   முதியவர் காயம்; பட்டர்வெர்த்தில் சம்பவம்

பட்டர்வெர்த் , அக் 16 – பட்டர்வெர்த் தாமான் மோலேகில் கார் ஒன்று லாட்டரி விற்பனை நிலையத்தின் மீது மோதியதில் முதியவர் ஒருவர் காயமடைந்தார்.

அந்த சம்பவத்தில் அருகே அமர்ந்திருந்த பெண் ஒருவருக்கும் காயம் ஏற்பட்டது.

அந்தச் சம்பவத்தில், 65 வயது முதியவர் தற்செயலாக தனது காரின் ஆக்சிலேட்டரை மிதித்ததால் கார் கடையில் இருந்த பெண் தொழிலாளியும் மோதித்தள்ளியது.

காரில் தனியாக இருந்த அந்த நபர் ஓட்டுனர் இருக்கையில் சிக்கிக்கொண்டதால் அங்கு விரைந்த தீயணைப்பு வீரர்கள் அவரை மீட்டு சிகிச்சைக்காக செபராங் ஜெயா மருத்துவமனைக்கு அனுப்பி வைத்ததாக பட்டர்வெர்த் தீயணைப்பு மற்றும் மீட்பு நிலையத்தின் நடவடிக்கை அதிகாரி நூர்ஹிஷாம் நூர் தெரிவித்தார்.

70 வயதுடைய அந்த பெண் தொழிலாளி தமது கைகள் மற்றும் கால்களில் காயத்திற்கு உள்ளானாதால் அவரும் மருத்துவமனைக்கு சிகிச்சைக்காக அனுப்பிவைக்கப்பட்டார்.

அந்த லாட்டரி கடையின் முன் காரை நிறுத்தமுயன்றபோது இச்சம்பவம் நடந்ததாக தெரிவிக்கப்பட்டுள்ளது.

 Tags
after crashing car

elderly man

hurt

into lottery outlet


தேசிய நிதியில்  2.3 பில்லியன் ரிங்கிட்  கையாடல் மீதான விசாரணையில்  ரி.ம 39 மில்லியனுக்கும்  கூடுதலான வங்கிக் கணக்குகளை   எம்.ஏ.சி.சி  முடக்கியது

கோலாலம்பூர், ஜூன் 10 – தேசிய நிதியில் 2.3 பில்லியன் ரிங்கிட் முறைகேடு மீதான விசாரணையை மேற்கொண்டுவரும் MACC முன்னாள் மூத்த அமைச்சர் ஒருவர் மற்றும் டான்ஸ்ரீ விருதுகளை கொண்டுள்ள இரண்டு வர்த்தகர்களுக்கு சொந்தமான 39 மில்லியன் ரிங்கிட்டுக்கும் கூடுதலான வங்கிக் கணக்களை முடக்கியுள்ளது. 192 வங்கிக் கணக்குகள், 35 நிறுவன கணக்குகள் மற்றும் 157 தனிப்பட்ட கணக்குகளும் முடக்கப்பட்டவற்றில் அடங்கும் என MACC க்கு நெருக்கமான தகவல்கள் தெரிவிக்கின்றன. இரண்டு வர்த்தகர்களிடம் வாக்குமூலம் பதிவு செய்யப்பட்டுள்ளதோடு அவர்களது வீடுகள் மற்றும் அரசியல்வாதி மற்றும் ஒரு வர்த்தகருக்கு சொந்தமான இடங்களிலும் புதன்கிழமை சோதனை நடவடிக்கை மேற்கொள்ளப்பட்டதாக தகவல்கள் கூறுகின்றன.

 Tags
embezzlement probe

freezes

macc

RM39mil in RM2.3bil national fund


பயண தடையை  தள்ளுபடி  செய்வதற்கு  நீதிமன்றத்தின்  உத்தரவை  நாடினார்  முஹிடின்

கோலாலம்பூர். மார்ச் 9 – அரசியல் கட்சியின் வங்கிக் கணக்கை முடக்கிவைப்பது உட்பட தமக்கும் பெர்சத்து கட்சிக்கும் மலேயி ஊழில் தடுப்பு ஆணையமான எம்.ஏ.சி.சி விதித்திருக்கும் கடப்பாடுகளை அகற்றுவதற்கு சீராய்வு மனுவை முன்னாள் பிரதமர் டான்ஸ்ரீ முஹிடின் நீதிமன்றத்தில் யாசின் தாக்கல் செய்துள்ளார். அதோடு தமக்கு எதிராக விதிக்கப்பட்டுள்ள வெளிநாடு பயணத் தடை தடை தவறானது என்பதோடு அடிப்படையற்ற ஒன்று என முஹிடின் தமது வழக்கு மனுவில் தெரிவித்திருக்கிறார் . வழக்கறிஞர் Chetan Jethwani வழக்கறிஞர் நிறுவனத்தின் மூலம் நேற்று சீராய்வு வழக்கு மனுவை முஹிடின் தாக்கல் செய்துள்ளார்.

 Tags
Muhyiddin

seeks court order

to quash

travel ban


புலி நடமாட்டம் ; ரோந்து – கண்காணிப்பு பணிகளை தீவிரமாக்கியுள்ளது PERHILITAN

ஷா ஆலாம், செப்டம்பர் 28 – கிளந்தான், ஜாலான் குவா மூசாங் – ஜெலி சாலையில், புலி நடமாட்டம் இருப்பதாக கூறப்படும் பகுதியில், PERHILITAN – தேசியப் பூங்கா மற்றும் வனவிலங்கு பாதுகாப்புத் துறை, ரோந்து – கண்காணிப்பு பணிகளை தொடர்ந்து மேற்கொண்டு வருகிறது.

கடந்த செவ்வாய்கிழமை, காலை மணி 11 வாக்கில், அச்சம்பவம் தொடர்பில் புகார் பெறப்பட்டதை, கிளந்தான் PERHILITAN இயக்குனர் முஹமட் ஹபீட் ரொஹானி உறுதிப்படுத்தினார்.

டாபோங், கம்போங் லாதா கெர்தாஸுக்கு அருகில், அந்த புலியைக் கண்டதாக, பொதுமக்களிடமிருந்து புகார்கள் பெறப்பட்டுள்ளன.

அதனை அடுத்து, நேற்று தொடங்கி சம்பந்தப்பட்ட பகுதியில் கண்காணிப்பு நடவடிக்கைகள் முடுக்கி விடப்பட்டுள்ள வேளை ; சம்பந்தப்பட்ட புலியின் கால்தடங்கள் அடையாளம் காணப்பட்டுள்ளதாகவும் முஹமட் ஹபீட் சொன்னார்.

அருகிலுள்ள காட்டில் அந்த புலி பதுங்கி இருக்கலாம் என நம்பப்படுவதால், அப்பகுதியில் தொடர் கண்காணிப்பு நடவடிக்கைகள் மேற்கொள்ளப்பட்டுள்ளது.

முன்னதாக, கடந்த செவ்வாய்கிழமை, ஜாலான் குவா மூசாங் – ஜெலி சாலையில் பயணித்த லோரி ஓட்டுனரும், அவரது உதவியாளரும், சாலையில் நடமாடிய பெரிய புலி ஒன்றின் காணொளியை பதிவுச் செய்து, சமூக ஊடகத்தில் பதிவேற்றம் செய்திருந்தது குறிப்பிடத்தக்கது.

 Tags
Harimau berkeliaran

pemantauan

Perhilitan teruskan rondaan


எலிகளிடமிருந்து நூலிழையில் உயிர் தப்பிய ஆறு மாதக் குழந்தை ; பெற்றோர் கைது

அமெரிக்கா, செப் 24 – எலிகளால் கிட்டதட்ட உயிருடன் தின்னப்படவிருந்த ஆறு மாதக் குழந்தை ஒன்று அதிஷ்டவசமாக உயிர் தப்பிய சம்பவம் பெரும் பரபரப்பை ஏற்படுத்தியுள்ளது.

தொட்டிலில் உறங்கிக் கொண்டிருந்த அக்குழந்தையின் உடலில் ஐம்பது தடவைக்கும் மேல் எலிகள் கடித்த காயம் தென்பட்டதைத் தொடர்ந்து அச்சம்பவம் வெளிச்சத்துக்கு வந்திருக்கிறது.

அமெரிக்காவின் இந்தியானா மாநிலத்தில் செப்டம்பர் 13-ஆம் தேதி, தனது ஆறு மாத ஆண் குழந்தையின் உடலில் மோசமான காயங்கள் இருப்பதாக, தந்தை ஒருவர் போலீசாருக்குத் தகவல் கொடுத்துள்ளார்.

சம்பவ இடத்திற்கு விரைந்த போலீசார், அக்குழந்தை உடலில் காயங்களுடன் இரத்த வெள்ளத்தில் கிடந்ததை கண்டுள்ளனர்.

குறிப்பாக, அவனது கையில் இருந்த கட்டை விரல் உட்பட நான்கு விரல்களில் சதை இல்லாமல் இருந்ததாகவும், விரல் நுனி எலும்புகளை பார்க்க முடிந்ததாகவும் கூறப்படுகிறது.

உடனடியாக அக்குழந்தை மீட்கப்பட்டு மருத்துவமனையில் அனுமதிக்கப்பட்ட வேளை ; அலட்சியப் போக்கு மற்றும் இதர கிரிமினல் குற்றச்சாட்டுகள் தொடர்பில் அக்குழந்தையின் பெற்றோரையும், அதே வீட்டில் வசிக்கும் அவர்களின் உறவினர் பெண்ணையும் போலீசார் கைதுச் செய்தனர்.

தற்சமயம் அக்குழந்தையின் உடல் நிலை சீராக உள்ளதாக கூறப்படுகிறது. அதோடு, அக்குழந்தையுடன், அவ்வீட்டில் இருந்த இதர குழந்தைகள் அனைவரும் காப்பகம் ஒன்றில் வைக்கப்பட்டுள்ளனர்.

அவர்கள் வசித்து வந்த வீட்டில் எலி தொல்லை அதிகம் இருந்ததாக கூறப்படுகிறது. அதனால், காயமடைந்த பிள்ளைகள் பள்ளியில் அது குறித்து ஆசிரியரிடம் தெரிவித்ததை தொடர்ந்து, சுகாதார அதிகாரிகள் வீட்டைச் சோதனையிட சென்றுள்ளனர்.

எனினும், உண்மையை மறைத்து அதிகாரிகளின் கவனத்தை திசைத் திருப்பியதோடு, அலட்சியமாக நடந்து கொண்டதாக, கைது செய்யப்பட்ட மூவரும் குற்றச்சாட்டை எதிர்நோக்கியுள்ளனர்.

 Tags
After 6-Month-Old Baby In US

Aunt Arrested

From More Than 50 Rat Bites

Nearly Dies

parents


ஆரோக்கியமற்ற  வாழ்க்கை  முறையினால்   நாட்டில்  அதிக  மரணச்  சம்பவங்கள்  -சுகாதார    துணையமைச்சர்   தகவல்

புத்ரா ஜெயா, செப் 8 – நாட்டில் 73 விழுக்காடு மரணங்கள் ஆரோக்கியமற்ற வாழ்க்கை முறையுடன் நெருங்கிய தொடர்பை கொண்டுள்ள NCD எனப்படும் தொற்றா நோய்களே காரணம் என சுகாதார துணையமைச்சர் Lukaniszman Awang Sauni தெரிவித்திருக்கிறார். நாட்டின் மக்கள் தொகையில் பாதிக்கும் மேற்பட்டோர் தாங்கள் தொற்றா நோய்களை கொண்டுள்ளனரா என்பதை அறிந்திருக்கவில்லை என்றும் அவர் கூறினார்.

50 விழுக்காடு மலேசியர்கள் தாங்கள் தொற்றா நோய்களின் பாதிப்பை கொண்டிருக்கின்றனர் என்பதை தெரியாமல் இருக்கின்றனர். தொற்றா நோய்களான உயர் இரத்த அழுத்தம், இருதய நோய், நீரிழிவு போன்றவை மற்றவர்களுக்கு பரவக்கூடிய நோய் அல்ல. இந்த நோய்களை முன்கூட்டியே கண்டறிந்தால் அவற்றை குணப்படுத்த முடியும். பெரும்பாலான நோய்களுக்கு அடிப்படை காரணமாக இருப்பது உடல் பருமன் பிரச்சனையும் ஒரு காரணம் என Lukanisman தெரிவித்தார்.

 Tags
a leading contributor to deaths in Malaysia

says deputy minister

Unhealthy lifestyles


கார் – வேன்   கோர விபத்தில்  குழந்தை உட்பட  இருவர் மரணம் 11 பேர் காயம்

ஈப்போ, அக் 2 – ஜாலான் கெரிக் – பாலிங்கில் ஒரு காரும் வேனும் சம்பந்தப்பட்ட கோர விபத்தில் ஒரு குழந்தை உட்பட இருவர் மரணம் அடைந்த வேளையில் இதர 11 பேர் காயம் அடைந்தனர். அவசர அழைப்பு கிடைத்ததைத் தொடர்ந்து அதிகாலை மணி 2.32 அளவில் விபத்து நிகழ்ந்த இடத்திற்கு தாங்கள் சென்றதாக பேரா தீயணைப்பு மற்றும் மீட்புத்துறையின் நடவடிக்கை அதிகாரி ஸுலஹில்மி பஹாரி தெரிவித்தார்.

அந்த வேனில் மூன்று ஆடவர்கள், நான்கு பெண்கள் மற்றும் நான்கு சிறார்கள் இருந்ததாகவும் இவர்கள் அனைவரும் காயம் அடைந்ததாக அவர் கூறினார். காரில் பயணம் செய்தவர்களில் ஆடவரும் ஒரு குழந்தையும் இறந்தனர். அவர்களது உடல்கள் மீட்கப்பட்டு போலீசிடம் ஒப்படைக்கப்பட்டதோடு காயம் அடைந்த அனைவரும் சிகிச்சைக்காக மருத்துவமனைக்கு அனுப்பிவைக்கப்பட்டதாக Zulhelmi தெரிவித்தார்.

 Tags
11 hurt in car-van collision

in Gerik

Two killed


12 லட்சம் ரிங்கிட் மதிப்புடைய  கடத்தல்  சிகரெட்டுகள் பறிமுதல்

கோலாத்திரெங்கானு, ஏப் 23 – மலேசிய கடல் அமலாக்க நிறுவனம் Setiu ஆற்று முகத்துவாரத்தில் 12 லட்சம் ரிங்கிம் மதிப்புடைய கடத்தல் சிகரெட்டுக்களை பறிமுல் செய்துள்ளது. விடியற்காலை 5.30 மணியளவில் மேற்கொள்ளப்பட்ட நடவடிக்கையில் அந்த கடத்தல் நடவடிக்கை முறியடிக்கப்பட்டதாக Trengganu கடல் அமலாக்க நிறுவனத்தின் இயக்குனர் கேப்டன் Khairulanuar Abdul Majid தெரிவித்தார். தங்களுக்கு கிடைத்த வேவுத் தகவலின் அடிப்படையில் Besut கடல் பகுதியில் மேற்கொள்ளப்பட்ட ரோந்து கப்பல் நடவடிக்கை மூலம் காணப்பட்ட சந்தேகத்திற்குரிய படகில் அந்த சிகரெட்டுக்கள் பறிமுதல் செய்யப்பட்டதாகவும் எனினும் கடத்தல்காரர்கள் தப்பியோடிவிட்டதாக Khairulanuar கூறினார்.

 Tags
cigarettes

MMEA

near Setiu

seizes

smuggled

worth RM 12


கோலாலம்பூர்-  சிலாங்கூர் பள்ளிகளுக்கான  சிலம்பம்  போட்டி  பங்சார் தமிழ்ப்பள்ளியும் கின்ராரா தமிழ்ப் பள்ளியும்  அதிக தங்கப் பதக்கங்ளை  வென்றன

கோலாலம்பூர், ஜூன் 27 – இளம் சிலம்ப விளையாட்டாளர்களை ஊக்குவித்து அவர்களை அறிமுகப்படுத்தும் நோக்கத்தில் கிளப் சிலம்பம் வாஜா டிரி மற்றும் பேஸ்ட் எம்பயர் சிலம்பம் அகெடமி ஏற்பாட்டில் கோலாலம்பூர் மற்றும் சிலாங்கூர் மாநில அளவில் நடைபெற்ற சிலம்ப போட்டியில் 363 பேர் கலந்துகொண்டனர். செபூத்தே நாடாளுமன்ற உறுப்பினர் தெரேசா கோக் இப்போட்டியை அதிகாரப்பூர்வமாக தொடக்கி வைத்தார். மாணவச் செல்வங்களுக்கு அவசியமான ஒன்றாகத் திகழும் சிலப்பக் கலையை இந்திய சமூகத்திற்கு மட்டுமின்றி மற்ற மாணவர்களுக்கும் கற்றுத் தர வேண்டுமென அவர் கேட்டுக் கொண்டார்.

4 வயது முதல் மழலையர் பள்ளி மாணவர்கள்வரை மட்டுமின்றி தொடக்கப்பள்ளி, இடைநிலைப் பள்ளி, மற்றும் 20 வயதுக்குட்பட்ட இளைஞர்,மகளிர்களும் இப்போட்டியில் கலந்துகொண்டனர். தாமான் முஹிபா சமூக நல மண்டபத்தில் நடைபெற்ற இப்போட்டியில் சிலாங்கூர் மாநில தமிழப்பள்ளிகளைச் சேர்ந்த அதிகமான மாணவர்கள் தங்களது திறமையை வெளிப்படுத்தியதாக கிளப் சிலம்பம் வாஜாடிரியின் , மலேசிய பேஸ்ட் எம்பயர் சிலம்பம் அகாடாமியின் பொறுப்பாளர் மாஸ்டர் காளீஸ்வரன் ராஜகோபால் தெரிவித்தார். மாணவர்கள் சிலம்ப கலையை ஆர்வத்துடன் கற்று அக்கலையில் தேர்ச்சி பெறவேண்டும் என்ற நோக்கத்தில் இப்போட்டி தொடர்ந்து நடத்தப்படுவதாக மாஸ்டர் திலகவதி பலராம் தெரிவித்தார்.

கூட்டரசு பிரதேச பள்ளிகள் நிலையில் பங்சார் தமிழ்ப் பள்ளி மாணவர்கள்

9 தங்கம், 3 வெள்ளி, 4 வெண்கலப் பதக்கங்களை வென்று முதல் இடத்தைப் பெற்றனர். 5 தங்கம், 5 வெள்ளி, மற்றும் 7 வெண்கலப் பதக்கம் பெற்று சன் பெங் தமிழ்ப் பள்ளி மாணவர்கள் இரண்டாவது இடத்தைப் பெற்றனர். பிரிக்பீல்ட்ஸ் விவேகானந்தா தமிழ்ப்பள்ளி மாணவர்கள் 4 தங்கம், 4 வெள்ளி மற்றும் 6 வெண்கலப் பதக்கத்தை வென்று மூன்றாவது இடத்தைப் பெற்றனர்.

சிலாங்கூர் மாநில அளவிலான போட்டியில் கின்ராரா தமிழ்ப்பள்ளி மாணவர்கள் 6 தங்கம், 4 வெள்ளி மற்றும் 7 வெண்கலப் பதக்கத்தை வென்று முதல் இடத்தைப் பெற்றனர். கிள்ளான் ஹைலண்ஸ் தமிழ்ப் பள்ளி மாணவர்கள் 5 தங்கம் , 4 வெள்ளி மற்றும் 14 வெண்கலப் பதக்கங்களை பெற்று இரண்டாவது இடத்தைப் பெற்ற வேளையில் பண்டார் மக்கோத்தா செராஸ் தமிழ்ப் பள்ளி மாணவர்கள் 3 தங்கம், 2 வெள்ளி 4 வெள்ளிப் பதக்கத்தை வென்று மூன்றாவது இடத்தைப் பெற்றனர். இதுதவிர 17 வயதுக்கு மேற்பட்ட பொது பிரிவில் மகளிர் பிரிவில் சரண்யாவும் , ஆண்கள் பிரிவில் லிவேந்திரனும் சாம்பியனாக வாகை சூடினர்.

 Tags
Antara sekolah -Sekolah negeri wilayah persekutuan Kual Lumpur dan Selangor

Kejohanan silambam Waja Diri

tahun 2023


இந்தோனேசியாவுடன் இணைந்து உலகக் கிண்ண காற்பந்து போட்டி நடத்தப்படுமா? எப்.ஏ.எம் மறுப்பு

கோலாலம்பூர், அக் 12 – எதிர்வரும் 2034 ஆம் ஆண்டில் இந்னோசியாவுடன் இணைந்து உலகக் கிண்ண காற்பந்து போட்டி ஏற்று நடத்தும் நாடுகளில் மலேசியாவும் ஒன்றாக இருப்பதாக வெளியான தகவலை FAM எனப்படும் மலேசிய காற்பந்து சங்கம் மறுத்துள்ளது. இது தொடர்பாக எவருடனும் கலந்துரையாடல் நடத்தப்படவில்லையென மலேசிய காற்பந்து சங்கத்தின் தலைவர் ஹமீடின் அமீன் தெரிவித்திருக்கிறார். 2034 ஆம் ஆண்டு உலகக் கிண்ண காற்பந்து போட்டியை நடத்துவது குறித்து நாங்கள் இதுவரை எவருடனும் பேச்சு நடத்தவில்லை. அதோடு விரைவில் உலகக் கிண்ண காற்பந்து போட்டியை நடத்தும் திட்டம் எதுவும் மலேசிய காற்பந்து சங்கத்திற்கு இல்லையென ஹமீடின் அமீன் கூறினார்.

 Tags
FAM

host World Cup

rubbishes report

talks with Indonesia


கடை  வீட்டில்  தீ விபத்து  வெளிநாட்டு  பிரஜை  மரணம்

சிரம்பான், செப் 27- சிரம்பானில் , லோபக், அருகேயுள்ள ஒரு கடையின் மூன்றாவது மாடியில் நிகழ்ந்த தீ விபத்தில் 45 வயதுடைய வெளிநாட்டவர் ஒருவர் கருகி மரணம் அடைந்ததை சிரம்பான் போலீஸ் தலைவர் Arifai Tarawe தெரிவித்தார். அதிகாலை 5 மணியளவில் நிகழ்ந்த அந்த சம்பவத்தில் அவ்வீட்டில் இருந்த 45 வயதுடைய மற்றொரு வெளிநாட்டவர் மீட்கப்பட்டதாக அவர் கூறினார். அந்த தீ விபத்தில் மாண்டவர் சிரம்பான் பெரிய மார்க்கெட்டில் வேலை செய்து வந்த 50 வயதுடைய தொழிலாளி என Arifai தெரிவித்தார். அவரது உடல் பிரேத பரிசோதனைக்காக துவாங்கு ஜாபர் மருத்துவமனையின் தடயவியல் மருத்துவப் பிரிவுக்கு அனுப்பிவைக்கப்பட்டது. கரும்புகையை சுவாசித்ததே அந்த ஆடவர் மரணத்திற்கு காரணம் என உறுதிப்படுத்தப்பட்டது.

 Tags
rentung di rumah pekerja

Warga asing


என் நண்பராக  இருந்தாலும்  வரி செலுத்தத்  தவறியோர் மீது நடவடிக்கை  எடுப்பீர் – அன்வார் வலியுறுத்து

சைபர் ஜெயா, மார்ச் 7 – தமது நண்பர்களாக இருந்தாலும் வரி செலுத்தத் தவறும் தனிப்பட்ட நபர்கள் மற்றும் நிறுவனங்கள் மீது நடவடிக்கை எடுக்கும்படி LHDN எனப்படும் உள்நாட்டு வருமான வரித்துறையை பிரதமர் டத்தோஸ்ரீ அன்வார் இப்ராஹிம் கேட்டுக்கொண்டார். எனது நண்பர்கள் அல்லது எனது ஆதரவாளர்களாக இருந்தாலும் வருமான வரியை கட்டாயமாக செலுத்த வேண்டும். அவர்களிடமிருந்து வரியை வசூலிப்பதற்கு உள்நாட்டு வருமான வரி வாரியம் முழுவீச்சிலான நடவடிக்கையில் ஈடுபட வேண்டும் என அவர் வலியுறுத்தினார். உள்நாட்டு வருமான வரி வாரியத்தின் 27 ஆம் ஆண்டு நிறைவு விழா நிகழச்சியில் கலந்துகொண்டபோது பிரதமர் இதனை தெரிவித்தார்.

 Tags
Anwar tells LHDN

evaders even if

Hunt down tax

they are my friends


அண்டை வீட்டுக்காரர் மீது கோபம்; அவரது வீட்டிற்கு முன், சொந்தமாக தயாரித்த வெடிமருந்தை வெடிக்கச் செய்த ஆடவன் கைது

கெப்பாலா பத்தாஸ், அக்டோபர் 10 – எப்பொழுதும் தம்மை கேலியாக பேசும் அண்டை வீட்டுக்காரர் மீது கோபம் கொண்ட ஆடவன் ஒருவன், அடுக்குமாடி குடியிருப்பு ஒன்றில் இருக்கும் அவரது வீட்டிற்கு முன், சொந்தமாக தயாரிக்கப்பட்ட வெடிமருந்தை வெடிக்கச் செய்த சம்பவம் பெரும் பரபரப்பை ஏற்படுத்தியுள்ளது.

கடந்த ஞாயிற்றுகிழமை, மாக் மண்டின் பகுதியிலுள்ள, தாமான் இண்டா அடுக்குமாடி குடியிருப்பின் நான்காவது மாடியில் அச்சம்பவம் நிகழ்ந்தது.

அந்த வெடிப்பால், சம்பந்தப்பட்ட வீட்டின் நுழைவாயில் கிரிலும், நடைப்பாதையும் சேதமடைந்தது. எனினும், அச்சம்பவத்தில் உயிருடற் சேதம் எதுவும் ஏற்படவில்லை.

சொந்தமாக வெடிமருந்தை தயாரித்து வெடிக்கச் செய்த 32 வயது ஆடவன் கைதுச் செய்யப்பட்டுள்ளதை, செபெராங் பெராய் உத்தாரா போலீஸ் தலைவர் அசிஸ்டன் கமிஸ்னர் முஹமட் அஸ்ரி சாபிக் உறுதிப்படுத்தினார்.

அவனது வீட்டை சோதனையிட்ட போது, சொந்தமாக தயாரிக்கப்பட்ட மேலும் ஒரு வெடிமருந்தும், துப்பாக்கியும் பறிமுதல் செய்யப்பட்டுள்ளதை அடுத்து, கைதான ஆடவனுக்கும் இதர குற்றச் செயல்களுக்கும் தொடர்பு உள்ளதா எனும் கோணத்தில் போலீஸ் விசாரணை மேற்கொண்டு வருகிறது.

 Tags
di hadapan rumah jiran

kerana marah

Lelaki letupkan IED


போக்குவரத்து நெரிசல் ; இரு CIQ வளாகங்களுக்கு 70 முறை நேரடியாக சென்று பார்வையிட்டதாக கூறுகிறார் ஜொகூர் MB

மலேசியாவுக்கும், சிங்கப்பூருக்கும் இடையில் ஏற்படும் போக்குவரத்து நெரிசல் பிரச்சனைக்கு தீர்வுக் காண, கோஸ்வே மற்றும் செகண்ட் லிங்க் நுழைவாயில்களிலுள்ள, சுங்க குடிநுழைவுத் துறை தனிமைப்படுத்தும் வளாகங்களுக்கு, தாம் இதுவரை எழுபதுக்கும் அதிகமான முறை நேரடியாக சென்று பார்வையிட்டுள்ளதாக, ஜொகூர் மாநில மந்திரி பெசார் டத்தோ ஓன் ஹபீஸ் காஜி தெரிவித்தார்.

குறிப்பாக, சுல்தான் அப்துல் சமாட் கட்டடத்தில் அமைந்துள்ள வளாகத்திற்கு 60 முறையும் சுல்தான் அபு பக்கார் கட்டடத்தில் செயல்படும் வளாகத்திற்கு பத்துக்கும் அதிகமான முறையும் தாம் பயணம் மேற்கொண்டதை, மாநில சட்டமன்ற கூட்டத்தில் ஓன் ஹபீஸ் சுட்டிக் காட்டினார்.

இரு நாடுகளுக்கு இடையில் நீடிக்கும் அந்த நெரிசல் விவகாரத்திற்கு முழுமையாக தீர்வுக் காணப்படும் வரையில் முயற்சியை கைவிடப்போவதில்லை என அவர் குறிப்பிட்டார்.

வாழ்வாதாரத்தை தேடி நாள் தோறும் சுமார் மூன்று லட்சத்துக்கும் அதிகமான மலேசியர்கள் அவ்விரு நுழைவாயில்கள் வழியாக சிங்கப்பூர் சென்று திரும்புகின்றனர்.

அவர்களின் குடும்பங்களையும் சேர்த்து கணக்கிட்டு பார்க்கும் போது, அந்த நெரிசல் பிரச்சனையால், ஜொகூரை சேர்ந்த 12 லட்சம் பேர் பாதிக்கப்பட்டுள்ளனர். அந்த எண்ணிக்கை, ஜொகூரின் மொத்த மக்கட் தொகையில் 30 விழுக்காடு ஆகும்.

குடும்பத்தாருடன் இருக்க வேண்டிய நேரத்தை அவர்கள் நெரிசலில் செலவிடுகின்றனர். அதே சமயம் ஜொகூர் பொருளாதார வளர்ச்சியை உந்தச் செய்ய அந்த நெரிசல் பிரச்சனைக்கு தீர்வுக் காண்பது அவசியமென ஓன் ஹபீஸ் குறிப்பிட்டார்.

 Tags
Johor MB

over 70 visits

says he made

to address traffic congestion

to two CIQs


90,000 ரிங்கிட்  நகைகள் கொள்ளை;   பெண்மணி கைது

பாலேக் பூலாவ் , ஜூன் 14 – குடும்ப உறுப்பினர் ஒருவருக்கு சொந்தமான 90,000 ரிங்கிட் மதிப்புள்ள நகைகள் திருடப்பட்டதாக புகார் பெறப்பட்டதைத் தொடர்ந்து விசாரணைக்கு உதவும் பொருட்டு பெண் ஒருவரை போலீசார் கைது செய்துள்ளனர்.

தமது நகை காணமால்போனதை பாதிக்கப்பட்ட பெண் உணர்ந்ததைத் தொடர்ந்து புகார் செய்ததால் 34 வயது சந்தேகப் பேர்வழி கைது செய்யப்பட்டதாக Barat Daya மாவட்ட போலீஸ் தலைவர் சூப்பிரடன்ட் Kamarul Rizal Jenal தெரிவித்தார்.

பாயன் பாருவில் Halaman Mayangகிலுள்ள தமது மாமியர் வீட்டில் உள்ள அறையில் இருந்த அலமாரியில் கருப்பு பை ஒன்றில் வைக்கப்பட்ட தமது நகை காணவில்லையென அந்த பெண் சனிக்கிழமையன்று போலீசில் புகார் செய்திருந்தார்.

கைது செய்யப்பட்ட சந்தேகப் பேர்வழி நகையை பறிகொடுத்த பெண்ணின் கணவரின் சகோதரரின் மனைவி என தெரியவந்ததோடு அவரிடமிருந்து அடகுக்கடையின் 11 ரசிதுகள் பறிமுதல் செய்யப்பட்டன.

79 கிரேம் தங்க சங்கலி மற்றும் 26 கிரேம் தங்க பெண்டனையும் அந்த சந்தேகப் பேர்வழி அடகுக் கடையில் வைத்தற்கான ரசிதும் அவற்றில் அடங்கும்.

 Tags
detained

for allegedly stealing

jewellery

woman

worth RM 90.000


ஓரே நாளில் வெளியாகிறது இரு மாஸ் ஹீரோக்களின்   படங்கள்

சென்னை, ஜன 5 – 8 ஆண்டுகளுக்குப் பிறகு அஜித், விஜய் நடிக்கும் படங்கள், இந்த பொங்கலை முன்னிட்டு ஒரே நாளில் ஜனவரி 11-ஆம் தேதி திரைக்கு வரவிருக்கின்றன. இந்தியாவில் மட்டுமல்ல , இந்தியாவிற்கு வெளியிலும் அஜித்திற்கும் , விஜயிற்கும் மிகப் பெரிய ரசிகர்கள் பட்டாளமே இருக்கும் நிலையில், எந்த படம் ஹிட்டாக போகின்றது என்ற எதிர்பார்ப்பு மேலோங்கியிருக்கிறது. இவ்வேளையில், நேற்று மாலை வெளியான வாரிசு படத்தின் டிரெய்லருக்கு பல கலவையான விமர்சனங்கள் வந்தாலும், அந்த டிரெய்லர் காட்சி புதிய சாதனையைப் படைத்திருக்கின்றது. அந்த படத்தின் டிரெய்லர் வெளியாகி ஒரு மணி நேரத்தில் 50 லட்சம் பார்வையாளர்களைக் கடந்து ஆச்சரியத்தை ஏற்படுத்தியிருக்கின்றது .

 Tags
films

heroes

marvelous

releasing

same day

Two


நடிகர்  பிரபு  மருத்துவமனையில் அனுமதி

சென்னை, பிப் 22 – நடிகர் பிரபு உடல் நலக் குறைவினால் மருத்துவமனையில் சேர்க்கப்பட்டார். சிறுநீரக கற்களால் அவதிப்பட்ட அவர் சென்னை கோடாம்பக்கத்திலுள்ள தனியார் மருத்துவமனையில் அனுமதிக்கப்பட்டார். அவருக்கு லேசர் அறுவைச் சிகிச்சை மூலம் சிறுநீரக கற்கள் அகற்றப்பட்டது. தற்போது பிரபு நலமுடன் இருப்பதாக மருத்துவமனை அறிக்கை வெளியிட்டுள்ளது.

 Tags
Actor Prabhu

admitted to hospital

due to kidney problem


பணம்  சொத்துக்களை   கையாடியிருந்தால்  ஆதாரங்களை காட்டுங்கள்  அன்வாருக்கு  – மகாதீர் சவால்

ஷா அலாம், ஜூலை 26 – மக்களுக்கு சொந்தமான பணம் அல்லது சொத்துக்களை கையாடியிருந்தால் அது தொடர்பான ஆதாரங்களை வெளியிடும்படி பிரதமர் டத்தோஸ்ரீ அன்வார் இப்ராஹிமிற்கு முன்னாள் பிரதமர் துன் டாக்டர் மகாதீர் முகமட் சவால் விடுத்தார். தமக்கு எதிரான குற்றச்சாட்டு கடுமையானதாக இருப்பதால் இந்த குற்றச்சாட்டை யாருக்கு எதிராக அன்வார் கூறுகிறார் என்பதை குறிப்பிட வேண்டும் என மகாதீர் கூறினார். தம்மிடம் பெரிய அளவில் ஆதாரங்கள் இருக்கிறது என அன்வார் தெரிவித்திருக்கிறார். ஆனால் அவர் இதற்கான ஆதாரங்களை வெளியிடவில்லை என்றும் மகாதீர் கூறினார். இந்த ஆதாரத்தை கட்டுகிறேன் என்று அன்வார் கூறுகிறார். ஆதாரத்தை காட்டும்படி நான் கேட்டால் முடியாது . அந்த ஆதாரங்கள் ரகசியமானது என அவர் பதில் அளிக்கிறார் என ஷா அலாமில் நடைபெற்ற ஒரு நிகழ்ச்சியில் பேசியபோது மகாதீர் கூறினார்.

 Tags
DR M tells Anwar

Show proof I Stole anything


பேராக்கில் வெள்ளம்;  தஞ்சோங் மாலிமில்  75 குடும்பங்கள் துயர் துடைப்பு மையத்தில் தஞ்சம்

ஸ்லிம் ரிவர் , பிப் 15 – நேற்றிரவு பேராக், Slim River -ரிலும் , Behrang- கில் ஏற்பட்ட வெள்ளத்தை தொடர்ந்து, Tanjung Malim மாவட்டத்தைச் சேரந்த 75 குடும்பங்களைச் சேர்ந்த 270 பேர் தற்காலிக வெள்ள துயர் துடைப்பு மையத்திற்கு மாற்றப்பட்டனர்.

இவ்வேளையில், Batang Padang மாவட்டத்தையும் வெள்ள நீர் சூழந்ததை அடுத்து, 15 குடும்பங்களைச் சேர்ந்த 53 பேர் , தாப்பா, Chenderiang தேசிய இடைநிலைப் பகுதிக்கு மாற்றப்பட்டதாக, APM – பொது தற்காப்பு படை தெரிவித்தது.

 Tags
flood

slim river


மலேசிய கிண்ணம் JDT   அணியுடன் சிலாங்கூர் குழுவும் காலிறுதிக்கு  தேர்வு

மலேசிய கிண்ண நடப்பு சாம்பியனான ஜொகூரின் JDT எதிர்ப்பார்க்கப்பட்டதைவிட எளிதாக Kelantan அணியை 10- 0 என்ற கோல் கணக்கில் வீழ்த்தி காலிறுதியாட்டத்திற்கு தகுதி பெற்றது. நேற்றிரவு ஜொகூர் இஸ்கந்தர் புத்ரி சுல்தான் இப்ராஹிம் விளையாட்டரங்கில் நடைபெற்ற இரண்டாவது கட்ட ஆட்டத்தில் வெற்றி பெற்றைதைத் தொடர்ந்து 15 -1 என்ற கோல் வேறுபாட்டில் JDT காலிறுதியாட்டத்திற்கு தகுதி பெற்றது. இன்று Negeri Sembilan குழுவுக்கும் கிளந்தான் யுனைடெட் கிள்ப்பிற்குமிடையே நடைபெறும் ஆட்டத்தில் வெற்றி பெறும் அணியை காலிறுதியாட்டத்தில் JDT அணி சந்திக்கும்.

இதனிடையே நேற்றிரவு MBPJ விளையாட்டரங்கில் நடைபெற்ற மற்றொரு ஆட்டத்தில் 33 முறை மலேசிய கிண்ணத்தை கைப்பற்றிய சிலாங்கூர் குழு 5 -3 என்ற கோல் வேறுபாட்டில் PDRM அணியை வீழ்த்தி காலிறுதியாட்டத்திற்கு தகுதி பெற்றது. காலிறுதியாட்டத்தில் சிலாங்கூர் அணி திரங்கானு காற்பந்து அணியுடன் மோதும் . மற்றொரு காலிறுதியாட்டத்திற்கு தேர்வு பெற்ற சபா காற்பந்து அணி பேரா குழுவுடன் மோதவிருக்கிறது.

 Tags
10-0

JDT whip Kelantan

Selangor edge PDRM

to march into Malaysia Cup quarterfinals


வழித் தவறி நகரில் நுழைந்த தாபீர்

திரங்கானு, டுங்கூனில், சுமார் 250 கிலோகிராம் எடை கொண்ட தாபீர் எனப்படும் தும்பிப்பன்றி ஒன்று வழித் தவறி நகர்பகுதியில் நுழைந்து வலம் வந்தது மக்களின் கவனத்தை ஈர்த்தது.

கடந்த புதன்கிழமை தொடங்கி அந்த தாபீர் தொடர்பான காணொளி வைரலான வேளை ; இறுதியில் கம்போங் குபாங் மியாங் பகுதியில் அது பிடிபட்டது.

தாபீர் அரிய வகை விலங்கிலம் என்பதால், அது பாதுகாப்பான ஓர் இடத்திற்கு மாற்றப்பட்டுள்ளதாக, திரங்கானு Perhilitan – தேசிய பூங்கா வனவிலங்கு பாதுகாப்பு துறை தெரிவித்தது.

 Tags
city astray

Tapir entered the


விண்வெளி இலக்கில் அடுத்த சரித்தரம் படைக்குமா இந்தியா?;  சூரியன் நோக்கி இன்று ஆதித்யா L1 பாய்ச்சப்படுகிறது

இந்தியா, செப் 2 – நிலவின் தென் துருவத்தில் வெற்றிகரமாக தரையிறங்கிய முதல்நாடு எனும்

பெருமையை கடந்த ஆகஸ்ட் 23-ஆம் தேதி பெற்ற இந்தியா தற்போது சூரியனை நோக்கி தனது இலக்கை நிர்ணயித்துள்ளது.

சந்திராயன்-3 வழி நிலவுப் பயணத்தை சாதித்து காட்டிய இந்தியாவின் ISRO தற்போது சூரியனை நோக்கிய ஆராய்ச்சிப் பயணத்திற்காக Aditya L1 விண்கலத்தை பாய்ச்சவுள்ளது.

இப்பயணம் வெற்றிகரமாக அமைய நேற்று திருப்பதி மாவட்டத்தில்

உள்ள செங்காலம்மா பரமேஸ்வரி ஆலயத்தில் ISRO தலைவர் சோம்நாத் சிறப்பு பூஜை செய்தார்.

Aditya L1 இன்று இந்திய நேரப்படி காலை 11.50க்கு ஆந்திரா ஶ்ரீஹரிகோத்தா விண்வெளி ராக்கெட் பாய்ச்சும் மையத்திலிருந்து விண்ணுக்கு பாய்ச்சப்படவிள்ளது.

Aditya L1 தனது இலக்கை அடைய 125 நாட்கள் பிடிக்கும். தனது L1 இலக்கை அடைந்தவுடன் அது சூரியனைப் பற்றி பல்வேறு ஆய்வுகளை மேற்கொள்ளும் என ISRO தெரிவித்துள்ளது.

 Tags
"Aditya L1 An Important Launch

ISRO Chief

Will Take 125 Days To Reach"


இந்தியாவின் அரிசி ஏற்றுமதி  தடை; மலேசியாவுக்கு தாக்கம் ஏற்படும் அபாயம்

கோலாலம்பூர், ஆக 27 – அண்மையில் பஸ்மதி அல்லாத அரிசி ஏற்றுமதிக்கு இந்தியா விதித்துள்ள தடை மலேசியாவிலும் தாக்கத்தை ஏற்படுத்தக் கூடிய அபாயம் இருப்பதாக பொருளாதார வல்லுனர்கள் எச்சரித்துள்ளனர்.

அந்த தாக்கத்தை சமாளிக்ககூடிய முன்னெச்சரிக்கை நடவடிக்கைகளை எடுக்க வேண்டிய கட்டாயம் இருப்பதாக அவர்கள் தெரிவித்துள்ளனர்.

Bernas நிறுவனம் நாட்டில் 290,000 மெட்ரிக் அரிசி கையிருப்பை எப்போதும் உறுதி செய்து வருவதால் இன்னும் சில வாரங்களுக்கோ மாதங்களுக்கோ தட்டுப்பாடு ஏற்படும் சாத்தியம் குறைவு. இருப்பினும் அதற்குள் வேறு புதிய அரிசி கொள்முதல் வழியைக் கண்டுப்பிடிக்க வேண்டியுள்ளது. மலேசியா தற்போது இந்தியா, பாகிஸ்தான், வியட்நாம், தாய்லாந்து ஆகிய நாடுகளில் இருந்து அரிசி இறக்குமதி செய்கிறது.

உலகின் 40விழுக்காடு அரிசி ஏற்றுமதி இந்தியாவிலிருந்து வருவதால் பிற நாடுகளும் இந்த நெருக்கடியை எதிர்நோக்க வேண்டியுள்ளது.

இத்தருணத்தில் நாட்டில் அரிசியின் விலை ஏற்றத்தை தடுப்பது மிகக்கடினம் எனக் கருத்துரைத்துள்ள பொருளாதார வல்லுனர்கள் உலகளாவிய வானிலை மாற்றத்தால் பிற உணவுப் பொருட்களின் விலையும் உயரும் சாத்தியம் இருப்பதாக தெரிவித்துள்ளனர்.

 Tags
ban within weeks

could feel pinch of India's rice

Experts say if left unchecked Malaysia


கிள்ளான் பள்ளத்தாக்கு, 6 மாநிலங்களில்  தொடர் மழை எச்சரிக்கை

கோலாலம்பூர், பிப் 28 – இவ்வாரம் வியாழக்கிழமை வரை, ஜோகூரில் குளுவாங், மெர்சிங், கோத்தா திங்கி, ஜோகூர் பாரு ஆகிய இடங்களில் ஆபத்தான நிலையில் தொடர் அடை மழை பெய்யுமென எச்சரிக்கை விடுக்கப்பட்டுள்ளது .

இதே மோசமான வானிலை, பகாங்-கில் பெக்கான், ரொம்பின் ஆகிய இடங்களிலும், ஜோகூரில் தங்காக், செகாமாட், பத்து பஹாட் , பொந்தியான் ஆகிய இடங்களிலும் ஏற்படுமென மலேசிய வானிலை ஆய்வு துறை கணித்துள்ளது.

இதனிடையே, நாளை வரையில், பேராக்கில் மஞ்சோங், கிந்தா, மத்திய பேராக், கம்பார், பாகான் டத்தோ, ஹிலிர் பேராக், பத்தாங் பாடாங், முவாலிம் ஆகிய பகுதிகளில் எச்சரிக்கை நிலையிலான தொடர் மழை பெய்யுமென எதிர்பார்க்கப்படுகிறது.

அதோடு, சரவாக், கோலாலம்பூர் , புத்ராஜெயா , சிலாங்கூர், நெகிரி செம்பிலான், மலாக்கா, திரெங்கானு ஆகிய இடங்களில் மழை பெய்யுமெனவும் கணிக்கப்பட்டுள்ளது.

 Tags
6 states

Continuous rain

expected in Klang Valley


மரம் விழுந்து இளம்பெண் மரணம்

குவந்தான், ஜன 20 – குவந்தான், Balok Baru ஒன்றில் உள்ள விளையாட்டுப் பூங்காவில் மரம் ஒன்று சாய்ந்து, இளம் பெண் மரணமடைந்தார் .

மரத்துக்கடியில் சிக்கிக் கொண்ட அந்த 14 வயது பெண்ணை தீயணைப்பு படையினர் வெளியே கொண்டு வந்த வேளை, சொந்த காரில் குடும்பத்தினர் அப்பெண்ணை மருத்துவமனைக்கு கொண்டுச் சென்றனர். மருத்துவமனையில் அப்பெண் இறந்து விட்டது உறுதி செய்யப்பட்டதாக, குவந்தான் மாவட்ட போலீஸ் தலைவர் Wan Mohamad Zahari Wan Busu தெரிவித்தார் .

இதனிடையே , மரம் விழுந்த அந்த சம்பவத்தில் , நான்கு கார்களும் , மின்சார கம்பியும் சேதமடைந்ததாக அவர் கூறினார்.

 Tags
being

dies

fallen tree

hit

teenage girl


இந்தியர்கள் அதிகம் வாழும்  இடங்களில் தமிழ்ப் பள்ளிகளை  இடம் மாற்றம் செய்ய  முயற்சிகள்  மேற்கொள்ளப்படும்! – சிவகுமார் அறிவிப்பு

பத்தாங் காலி ஜூன் 18- குறைவான மாணவர்களை கொண்டிருக்கும் தமிழ்ப் பள்ளிகள் இந்தியர்கள் அதிகம் வாழும் இடங்களில் இடம்பெற்றம் செய்ய முயற்சிகள் மேற்கொள்ளப்படும் என்று மனிதவள அமைச்சர் வி. சிவகுமார் தெரிவித்துள்ளார். தோட்டப்புறங்களில் குடியிருந்தவர்கள் நகர்ப்புறங்களில் குடியேறிவிட்டதால் தோட்டப்புற பள்ளிகளில் மாணவர்கள் குறைந்துவிட்டதால்

15க்கும் குறைவான மாணவர்களை கொண்ட தோட்டப்புறங்களில் உள்ள தமிழ்ப் பள்ளிகளின் எதிர் காலம் கேள்விக்குறியாக உள்ளதாக சிவக்குமார் தெரிவித்தார்.

எனவே இந்த பள்ளிகளை நகர்புறங்களில் இந்தியர்கள் அதிகம் உள்ள பகுதிகளில் இடமாற்றம் செய்வதற்கு முயற்சிகள் மேற்கொள்ளப்படும். முதலில் நிலம் அடையாளம் காணப்பட வேண்டும். பின்னர் அதற்குரிய மானியம் ஒதுக்கப்பட வேண்டும். படிப்படியாக இந்த பள்ளிகள் இடம் மாற்றம் செய்வதற்கு கால அவகாசம் தேவைப்படுகிறது. இதனிடையே புக்கிட் தாகார் தோட்ட பட்டாளிகளின் பிள்ளைகள் பள்ளி சென்றுவர புதிய வேன் வாங்குவதற்கு பத்து காஜா நாடாளுமன்ற உறுப்பினருமான சிவகுமார் 50,000 ரிங்கிட் மானியம் வழங்கினார்.

இதற்குரிய முயற்சிகள் மேற்கொள்ளப்படும் என்று நேற்று பத்தாங் காலனியில் நடைபெற்ற கலாச்சார விழாவில் உரையாற்றிய போது மனிதவள அமைச்சர் சிவகுமார் இவ்வாறு தெரிவித்தார். உலுசிலாங்கூர் மாவட்ட மன்ற உறுப்பினர் கலைச்செல்வன் மற்றும் புவனேஸ்வரன் ஏற்பாட்டில் நடைபெற்ற கலாச்சார விழாவில் கலந்துகொண்டபோது சிவகுமார் இத்தகவலை வெளியிட்டார்.

 Tags
HR minister

Sivakumar

tamil school


சூடானில்    2 வார காலம்    சிக்கிகொண்ட  30 மலேசியர்கள்  இன்று தயாகம்  திரும்பினர்

கோலாலம்பூர், ஏப் 28 – இரண்டு வார காலம் சூடானில் சிக்கிக்கொண்ட 30 மலேசியர்கள் இன்று மாலையில் தாயகம் திரும்பினார். அவர்கள் அனைவரும் கோலாலம்பூர் அனைத்துலக விமான நிலையத்தின் வரவேற்பு அறைக்கு வந்துச் சேர்ந்தபோது அவர்களது உறவினர்கள் அவர்களை கட்டித் தழுவி வரவேற்றனர். அவர்களை மீட்கும் முயற்சி வெற்றி அடைவதை உறுதிப்படுத்துவவதற்கு நடவடிக்கை எடுத்த பிரதமர் டத்தோஸ்ரீ அன்வார் இப்ராஹிமிற்கு வெயுறவு அமைச்சர் Zamry Abdul Kadir நன்றியை தெரிவித்தார். சூடானிலிருந்து அவர்களை மீட்டுவரும் நடவடிக்கை முடிந்தபோதிலும் அந்நாட்டின் நிலவரங்கள் குறித்து மலேசியா தொடர்ந்து அணுக்கமாக கவனித்து வரும் என்று அவர் கூறினார்.

 Tags
evacuated

finally back home

from Sudan

malaysians


லஞ்சம் வாங்கும்போது பிடிபட்ட அதிகாரி; பணத்தை வாயில் போட்டு விழுங்கினார்

இந்தியா, ஜூலை 25 – இந்தியா மத்தியப் பிரதேசத்தில் அரசு அதிகாரி ஒருவர் லஞ்சம் வாங்கும்போது, அமலாக்க அதிகாரிகள் திடீரென உள்ளே வந்ததால் பணத்தை அப்படியே விழுங்கியிருக்கிறார் அதிகாரி ஒருவர்.

கட்னி மாவட்ட அரசு அலுவலகத்தில் அதிகாரியாக இருக்கும் ஒருவர், விவசாயிடம் லஞ்சம் கேட்டிருக்கிறார்.

இது சம்பந்தமாக லஞ்ச ஒழிப்புத்துறையை நாடவே அவர்கள் சொன்னபடி பணத்தை அந்த அதிகாரியிடம் கொடுத்துள்ளார் விவசாயி.

அப்போது, அங்கு மறைந்திருந்த லஞ்ச ஒழிப்பு அதிகாரிகள், சம்பந்தப்பட்ட நபரை கையும் களவுமாக பிடிக்க உள்ளே சென்றபோது, செய்வதறியாமல் திகைத்தவர், 5000 ரூபாய் அதாவது மலேசிய ரொக்கப்படி 270 ரிங்கிட்டை அப்படியே வாயில் போட்டு விழுங்கினார்.

உடனே மருத்துவமனையில் அனுமதிக்கப்பட்டு, அவரது தொண்டையில் சிக்கியிருந்த ரூபாய் நோட்டுகள் எடுக்கப்பட்டன.

புகார்தாரருடன் பேசிய குரல் பதிவு அடிப்படையில் அந்த லஞ்சம் வாங்கிய அதிகாரி மீது வழக்கு பதிவு செய்யப்பட்டிருக்கிறது.

 Tags
He put the money in his mouth and swallowed

Officer Caught Taking Bribe;


கற்பழிக்கப்பட்ட அதிர்ச்சியிலிருந்து மீள முடியாமல் சாலையோரத்தில் அழுது கொண்டிருந்த பெண் ; பொதுமக்களின் உதவியுடன் காப்பாற்றப்பட்டார்

பேராக், ஈப்போவில், அதிர்ச்சியிலிருந்து மீள முடியாமல் சாலையோரத்தில் அழுது கொண்டிருந்த பெண்ணை கற்பழித்ததாக நம்பப்படும் ஆடவன் கைது செய்யப்பட்டான்.

காலில் காயத்துடன் நேற்று காலை மணி 9.15 வாக்கில் சாலையோரத்தில் அமர்ந்து அழுதுக் கொண்டிருந்த அந்த 38 வயது உள்நாட்டுப் பெண் குறித்து பொதுமக்கள் தகவல் வழங்கியதாக, ஈப்போ மாவட்ட போலீஸ் தலைவர் அசிஸ்டன் கமிஸ்னர் யாஹ்யா ஹசான் தெரிவித்தார்.

அப்பெண்ணின் வீட்டில் அத்துமீறி நுழைந்த அடையாளம் தெரியாத ஆடவன் ஒருவன், அவரை கற்பழித்து தப்பிச் சென்றது தொடக்க கட்ட விசாரணையில் தெரிய வந்ததாக யாஹ்யா ஹசான் சொன்னார்.

அதனை தொடர்ந்து, போலீசார் மேற்கொண்ட அதிரடி நடவடிக்கையில், 43 வயது உள்நாட்டு ஆடவன் ஒருவன் கைது செய்யப்பட்டு விசாரணைக்காக ஏழு நாட்கள் தடுத்து வைக்கப்பட்டுள்ளான்.

அவ்வாடவன் போதைப் பொருள் உட்கொண்டிருந்தது உறுதிப்படுத்தப்பட்டதோடு, அவனிடமிருந்து கூரிய ஆயுதங்களும் பறிமுதல் செய்யப்பட்டன.

 Tags
A woman

after being

believed

by a member

crying

found traumatized

of the public

of the road

on the side

to have been raped

was rescued


பூச்சோங் பெர்டானா  ஸ்ரீ மகா  மாரியம்மன்  பெருமாள் ஆலய  கும்பாபிஷேகம் –  பக்தர்கள் திரளாக   கலந்துகொண்டனர்

பெட்டாலிங் ஜெயா , ஜன 29 – பூச்சோங் பெர்டானாவில் உள்ள ஸ்ரீ மாரியம்மன் – ஸ்ரீ பெருமாள் ஆலய மகா கும்பாபிஷேகம் மிகவும் சிறப்பாக நடைபெற்றது. ஆலய தலைவர் டத்தோ பன்னீர் செல்வம் தலைமையில் நடைபெற்ற இந்த நிகழ்வில் ம.இகா தேசிய உதவி தலைவர் டத்தோ டி.மோகன் – டத்தின் லோகேஸ்வரி தம்பதியர், மனித வள அமைச்சர் சிவக்குமார், சிலாங்கூர் மாநில ஆட்சிக்கு குழு உறுப்பினர் கணபதி ராவ் , கின்ராரா சட்டமன்ற உறுப்பினர் இங் ஹி ஹான் உட்பட திரளான பக்தர்கள் கலந்துகொண்டு சிறப்பித்தனர். காலை மணி 6.45 மேல் காலை 8 மணிவரை கும்பாபிஷேக சிறப்பு பூஜைகள் நடைபெற்றன.

சுந்தர விமான கோபுர கலசங்கள், மகா கும்பாபிஷேக பரிவார மூர்த்திகளுடன் அஷ்ட பந்தன மகா கும்பாபிஷேக பூஜைகள் ஆகம முறைப்படி நடைபெற்றது. அதனை தொடர்ந்து விசேஷ பூஜைகளும் அர்ச்சனைகளும் நடைபெற்றது. தொடர்ந்து அன்னதானமும் வழங்கப்பட்டது. மகா கும்பாபிஷேக த்தை தொடர்ந்து 48 நாட்களுக்கு மண்டல அபிஷேகமும் நடைபெற்று வருவதால் பக்தர்கள் அந்த நிகழ்விலும் கலந்துகொள்ள வேண்டுமென ஆலய தலைவர் டத்தோ பன்னீர் செல்வம் கேட்டுக்கொண்டார். இந்த கும்பாபிஷேக விழாவில் கலந்துகொண்ட அரசியல் பிரமுகர்கள் , உதவி வழங்கிய நல்ல உள்ளங்கள் மற்றும் பக்தர்கள் அனைவருக்கும் ஆலக நிர்வாகத்தினர் தங்களது நன்றியை தெரிவித்துக்கொண்டனர்.

 Tags
Puchong Perdana Sri Mariamman

Sri Perumal Alaya Kumbabishekam


இந்தோனேசிய  மாஸ்டர்ஸ்  பேட்மின்டன் பியர்லி டான் –  எம்  . தீனா  2-ஆம் சுற்றுக்கு தேர்வு

கோலாலம்பூர், ஜன 25 – தேசிய மகளிர் இரட்டையர் ஜோடியான Pearly Tan -M Thinaah இந்தோனேசிய பொது பேட்மிண்டன் போட்டியில் சிங்கப்பூரின் Jin Yujia-Crystal Wong இணையை வீழ்த்தி இரண்டாவது சுற்றுக்கு தகுதி பெற்றனர். அவர்கள் 21-8, 21-13 என்ற புள்ளிக்கணக்கில் நேர் செட்டுக்களில் வெற்றி பெற்றனர். Pearly Tan -Thinaah ஜோடி இரண்டாவது சுற்றில் மலேசியாவின் Vivian Hoo-Lim Chiew Sien ஜோடியை சந்திப்பார்கள்.

 Tags
Indonesian Masters

Pearly-Thinaah advanced

to the second round of the


ரஜினியின்   பெயர் , குரல்  புகைப்படம்   பயன்படுத்தினால்  நடவடிக்கை

சென்னை , ஜன 29 – நடிகர் ரஜினியின் அனுமதியின்றி அவரது பெயர், குரல் , புகைப்படத்தை பயன்படுத்தினால் அவர்களுக்கு எதிராக நடவடிக்கை எடுக்கப்படும் என எச்சரிக்கப்பட்டது. ரஜினிகாந்தின் , பெயர், புகைப்படங்பளை பயன்படுத்துவோருக்கு எதிராக வழக்கு தொடுக்கப்படும் என ரஜினி காந்தின் வழக்கறிஞர் பாரதி வெளியிட்டுள்ள பொது அறிவிப்பில் இதனை தெரிவித்துள்ளார்.

 Tags
against use photo

rajinikanth

superstar

warning


நைஜீரியாவில் ஆயுதம் ஏந்தியவர்களால் 25 தேவாலய பாடகர்கள் கடத்தப்பட்டனர்

நைஜீரியா அக் 4 – நைஜீரியாவில் 25 தேவாலய பாடகர்கள் ஆயுதம் ஏந்தியவர்களால் கடத்தப்பட்டனர். ஓசேவில் இறப்பு வீட்டிற்கு சென்று கொண்டிருக்கும் போது அவர்கள் கடத்தப்பட்டார்கள் என உள்நாட்டு காவல் துறையினர் தெரிவித்தனர்.

கடந்த வெள்ளிக்கிழமை இந்த கடத்தல் சம்பவம் நடந்ததாக போலீசார் உறுதிப்படுத்தினர். கடத்தல் தடுப்பு ஆணையமும் மற்ற பிரத்தியேக குழுக்களும் கடத்தப்பட்டவர்களையும் குற்றவாளிகளையும் பிடிக்க சம்பவ இடத்திற்கு விரைந்தனர்.

போலீசாரும் மீட்பு பணி துறையும் கடத்தப்பட்டவர்களை மீட்பதற்கு ஆயத்தமான வேலைகளை செய்து வருவதாக கூறப்படுகிறது. எத்தனை பேர் காப்பாற்றப்பட்டனர் என்பது இன்னும் வெளியிடபடவில்லை.

 Tags
Lelaki bersenjata culik 25 ahli koir gereja

Nigeria


இருவர் பலியான சாலை விபத்து ; லோரி ஓட்டுனரான யுவராஜ்க்கு ஏழாயிரம் ரிங்கிட் அபராதம்

கவனக்குறைவாக வாகனத்தை செலுத்தி, இருவர் உயிரிழக்க காரணமான, 30 வயது யுவராஜ் எனும் லோரி ஓட்டுனர் ஒருவருக்கு, ஏழாயிரம் ரிங்கிட் அபராதம் விதித்து சிலிம் ரீவர் மாஜிஸ்திரேட் நீதிமன்றம் தீர்ப்பளித்தது.

அபராதத்தை செலுத்த தவறினால், யுவராஜ் 12 மாதம் சிறைத் தண்டனையை அனுப்பவிக்க நேரிடும்.

மார்ச் 29-ஆம் தேதி, இரவு மணி 10.58 வாக்கில், பேராக், ஜாலான் ஈப்போ – கோலாலம்பூர் சாலையில் வோல்வோ ரக லோரியை ஓட்டிச் சென்ற போது அக்குற்றத்தை புரிந்ததாக யுவராஜ் ஒப்புக் கொண்டதை அடுத்து, அவருக்கு அந்த தண்டனை விதிக்கப்பட்டது.

மோட்டார் சைக்கிளில் பயணித்த, 19 வயது மதிக்கத்தக்க இரு பெண்கள் அவ்விபத்தில் உயிரிழந்தனர்.

விபத்து நிகழ்ந்த இடத்திலிருந்து தப்பி ஓடி விட்ட யுவராஜ், இம்மாதம் 19-ஆம் தேதி, சிம்பாங் அம்பாட் டோல் சாவடிக்கு அருகே கைது செய்யப்பட்டார்.

 Tags
Lorry driver fined

RM7000 over fatal crash

that killed 2 people


காலி மாடியில் நிற்பதற்கு முன், மேலும் கீழும் சொந்தமாக ஏறி இறங்கிய மின்தூக்கி ; அமானுஷ்ய சக்தியாக இருக்குமே என பெண் நடுக்கம்

பேங்கோக், அக்டோபர் 13 – தான் பயணித்த மின்தூக்கி தானாக இயங்கி, கட்டுமானத்தில் இருக்கும் மாடி ஒன்றுக்கு சென்று சுயமாக கதவை திறக்கும், திகிலூட்டும் காணொளியை தாய்லாந்து பெண் ஒருவர் வெளியிட்டுள்ளார்.

அடுக்குமாடி கட்டடம் ஒன்றின், மின் தூக்கியில் அப்பெண் ஏறியதும், அது மேலும் கீழும் தானாக நகர்கிறது.

அப்பெண் உதவிக்காக, அவசர சேவையை தொடர்புக் கொள்ள பட்டனை அழுத்திய போது, அந்த மின்தூக்கி தானாகவே, கட்டடத்தின் 44-வது மாடியில் நிற்கும் காட்சிகள் அடங்கிய காணொளி ஒன்று டிக் டொக்கில் வைரலாகியுள்ளது.

அதன் பின்னர், அவசர சேவை பணியாளருடன் அப்பெண் பேசிக் கொண்டிருக்கும் போதே, மின்தூக்கி மீண்டும் நகர்ந்து கட்டடத்தின் 58-வது மாடி வரையில் சென்று நிற்கும் காட்சியும் அந்த காணொளியில் இடம்பெற்றுள்ளது.

மின்தூக்கியின் கதவு திறந்தவுடன், அங்கு இன்னும் கட்டுமானப் பணிகள் நடைபெற்று வருவதை கண்ட அப்பெண் அச்சத்தில் அழுகிறார்.

அப்பெண்ணை சமாதானப்படுத்த முயன்றவாரே அச்சம்பவத்திற்கான காரணத்தை தேட முற்படுகிறார், “இண்டர்கோம்” வாயிலாக அவருடன் தொடர்பில் இருக்கும், அவசர சேவை பணியாளர்.

அச்சம்பவம் தொடர்பான காணொளியை இதுவரை 24 லட்சம் பேர் பார்வையிட்டுள்ள வேளை ; தங்களுக்கு நேர்ந்த அதே போன்ற திகில் நிறைந்த அமானுஷ்ய சம்பவங்களையும் அவர்கள் பதிவிட்டு வருகின்றனர்.

குறிப்பாக, “கைவிடப்பட்ட கட்டங்களை தவிர்த்து, மருத்துவமனை கட்டடம் ஒன்றிலுள்ள, மின்தூக்கி, ஆள் நடமாட்டம் இன்றி இருந்த மாடியில் நின்ற வேளை ; அங்கு வைக்கப்பட்டிருந்த “ஸ்ட்ரெச்சரை” கண்டு தாம் அஞ்சி நடுங்கிய அனுபவத்தை அவர்களில் ஒருவர் பகிர்ந்துள்ளார்.

 Tags
di tingkat kosong

lif naik turun

sebelum berhenti

Wanita cemas